title: RBL Posse

text: Vuoden 2001 "Hostile Takeover" jäi yhtyeen viimeiseksi julkaisuksi Hitmanin kuoltua tultuaan ammutuksi autoonsa ajaessaan San Fransiscon Hunters Pointissa vuonna 2003.


title: RBL Posse

text: Black C on jatkanut levyttämistä omalla nimellään.


title: Viidakon valkoinen pongo

text: Viidakon valkoinen pongo on mikkeliläisen rap-artisti Ilkka Kalevi Tillasen esikoisalbumi, jonka julkaisi 20. maaliskuuta 2009 Painful Music.


title: Thono Slowknow

text: Thono Slowknow (oikealta nimeltään Tony Sheng, s. 1982 Vantaa) on helsinkiläinen rap-artisti. Hän on tunnettu Vähäiset Äänet -yhtyeestä Ruudolfin ja Karri Koiran kanssa. Thono on julkaissut myös neljä soololevyä. Ensimmäinen, "Solo Debyytti" julkaistiin vuonna 2002. Toinen levy "Kaks levyä hyllyssä" ilmestyi vuonna 2003 ja kolmas, "Pihalla Taas" vuonna 2009. Neljäs ja viimeisin levy "Tono Slono Vs. Tantr Slangrr" julkaistiin vuonna 2016. Slowknow'n perheellä on kiinalainen ravintola Aleksis Kiven kadulla.


title: Pihalla taas

text: Pihalla taas on rap-artisti Thono Slowknow'n 16. maaliskuuta 2009 julkaistu albumi. Sen julkasi Slowknow Production. Kappaleiden taustoja on ollut tekemässä Miikka Lampinen ja Jonne Kokkonen.


title: Ben Hanley

text: Ben Hanley (s. 22. tammikuuta 1985 Iso-Britannia) on brittiläinen moottoriurheilija. Hän on kilpaillut Formula Renault sarjoissa vuosina 2005-2007 ja GP2 sarjoissa vuonna 2008. Nykyään hän kilpailee Euroseries 3000 luokassa. Hanley kuuluu myös Renault tallin nuorten kuljettajien ohjelmaan. GP2 urallaan Hanley saavutti vain yhden pisteen, joka tuli Turkin sprinttikilpailusta. Hanley kilpaili myös Aasian GP2 sarjassa saavuttaen yhden kolmossijan. Vuonna 2009 Hanley siirtyi Euroseries 3000 luokkaan voittaen heti debyyttikilpailunsa. Samana vuonna hän tuli kolmanneksi Karting World Championship luokassa.


title: Time Honoured Ghosts

text: Time Honoured Ghosts on englantilaisen Barclay James Harvest –yhtyeen studioalbumi vuodelta 1975. Albumi on tehty San Franciscossa tuottaja Elliot Mazerin johdolla His Masters Wheels –studiossa ja sen on julkaissut levy-yhtiö Polydor sarjanumerolla 2383 361. Ääniteknikkona on ollut Mazerin lisäksi Jeremy Zatkin. Masteroinnin ovat tehneet George Horn Englannissa ja Phil Brown U.S.A:ssa.


title: Time Honoured Ghosts

text: Taidesuunnittelija on Paul Welch ja kuvituksen toteuttaja Bill Dare. Tämä esittää tunnustuksensa Maxfield Parrishin neroudelle. Levypussissa on yhtyeen valokuva ja sen on ottanut Alex Agor. Levyetiketin logon on suunnitellut Geoff Halpin Bloomsbury Groupista.


title: Time Honoured Ghosts

text: Tervehdyksissä on mainittu mm. Willie & the Magnotrons.


title: Time Honoured Ghosts

text: A-puoliB-puoliKappaleiden tekijät ovat esittävästä yhtyeestä ja kappaleet on julkaissut RAK Publishing Ltd.  Laulujen sanat on painettu levypussiin.


title: Scorching Beauty

text: Scorching Beauty on yhdysvaltalaisen Iron Butterfly -yhtyeen studioalbumi vuodelta 1975. Levyn on julkaissut MCA Records sarjatunnuksella 6.22163 (AO) (MZPS 7779). Musiikkikasetin luettelonumero on ollut 4.22163.


title: Scorching Beauty

text: Albumi on äänitetty Los Angelesissa Paramount-studioilla. Tuottaja on Denny Randell. Tuotantoapulainen on Erik Braunn ja vastaava tuottaja Len Sachs Coyote Productions  –yhtiöstä. Äänittäjä on Kerry McNabb.


title: Scorching Beauty

text: Albumin ulkoasun suunnittelusta on huolehtinut Pacific Eye & Ear. Kuvituksen on tehnyt Drew Struzan ja takakannen valokuvan yhtyeestä on ottanut Bret Lopez.


title: Scorching Beauty

text: Kiitoksissa on mainittu Bushwak and Company sekä The Goose Creek Gang.


title: Scorching Beauty

text: Euroopan markkinoille levyä on valmistanut Hampurissa toimiva TELDEC "Telefunken-Decca" Schallplatten GmbH.


title: Scorching Beauty

text: A-puoliB-puoliKappaleet A4, B1 ja B2 on sovittanut Erik Braunn.  Kappaleiden julkaisija on Jeryl Lynn Music (BMI).


title: HMS Aberford

text: HMS Aberford (viirinumero P3102) Britannian Kuninkaallisen laivaston Ford-luokan meritorjunta-alus oli yksi kahdestakymmenestä 1950-luvulla valmistuneesta luokan aluksesta. Alus nimettiin West Yorkshiressä olevan Aberfordin kylän mukaan.


title: HMS Aberford

text: Alus lainattiin 27. lokakuuta 1964 Kenian itsenäistyttyä maan laivastolle. Se nimettiin 16. joulukuuta KNS () "Nyatiksi". Alus oli vasta perustetun laivaston ensimmäinen ja se siirtyi Kenian omistukseen 1967.


title: HMS Aberford

text: Alus oli 1960-luvun lopulla ankkuroituna Mbaraki Creekissä Mombasassa, jossa se lopulta ajettiin rantaan romutettavaksi 1971.


title: Pump Iron!

text: Pump Iron! on Ten Years After –yhtyeessä tunnetuksi tulleen kitaristi, laulaja ja lauluntekijä Alvin Leen sooloalbumi vuodelta 1975. Levyn on julkaissut Chrysalis Records sarjatunnuksella CHR 1094. Lee on itse toiminut tuottajana ja äänittäjänä. Muita äänittäjiä ovat olleet Harold Burgon, Chris Kinsey, Andy Jaworski ja Casey Jones. Albumi on äänitetty ja miksattu Leen Space-studioilla.


title: Pump Iron!

text: Valokuvaaja on Richard Davis ja albumin ulkoasun suunnittelijat ovat John Berg ja Gerard Huerta. Kansikuvamallin kehomaalauksesta ovat vastanneet Roger Huyssen ja Huerta.


title: Pump Iron!

text: A-puoliB-puoliKappaleet on tehnyt Alvin Lee lukuun ottamatta kappaletta "Burnt Fungus", jonka on tehnyt Kit Armstrong.  Laulujen julkaisija on Space Songs (Alvin Lee) Ltd.Boz esiintyy Island Recordsin ja Colin Gibson Capitol Recordsin suosiollisella luvalla.


title: Eberhard Gwinner

text: Eberhard ”Ebo” Gwinner (26. joulukuuta 1938 Stuttgart – 7. syyskuuta 2004) oli saksalainen lintutieteilijä ja etologi.


title: Eberhard Gwinner

text: Gwinner kävi koulunsa Ludwigsburgissa ja Tübingenissä. Jo nuorena hän kiinnostui linnuista ja julkaisi ensimmäisen lintutieteellisen artikkelinsa 17-vuotiaana. Hän väitteli filosofian tohtoriksi Tübingenin yliopistosta 1964 korpin sosiaalisista suhteista ("Untersuchungen über das Ausdrucks- und Sozialverhalten des Kolkraben (Corvus corax corax L.)". Zeitschrift für Tierpsychologie 21, 1964, s. 657–748). Väitöstyön ohjaajina toimivat Konrad Lorenz ja Gustav Kramer. Samana vuonna Gwinner aloitti työskentelyn Max Planck -instituutissa Andechsissa. Sittemmin hän teki tutkimuksia eri puolilla maailmaa, niin Pohjois-Amerikassa, Afrikassa, Aasiassa kuin arktisilla alueillakin, sekä instituutin muilla kenttäasemilla Saksassa, Radolfzellin lintuasemalla ja Seewiesenissä. Vuonna 1991 hänet nimitettiin instituuttiin perustamansa lintutieteellisen tutkimuslaitoksen (Max-Planck-Institut für Ornithologie) johtajaksi.


title: Eberhard Gwinner

text: 1960-luvulla Gwinner tutki muuttolintujen muuttolevottomuutta ("Zugunruhe"). Hän teki kokeita kahdella sukulaislajilla, lyhyen matkan muuttajalla tiltaltilla ja pitkän matkan muuttolinnulla pajulinnulla. Pajulinnun muuttolevottomuus kesti huomattavasti kauemmin kuin tiltaltin. Joidenkin kriittisten kommenttien takia Gwinner teki uuden kokeen, jossa hän siirsi koelinnut lentokoneella Afrikkaan niiden talvehtimisalueille. Muuttolevottomuus ei lakannut, mikä osoitti linnuilla olevan sisäisen kellon tai vaiston, joka ilmoittaa linnulle, milloin se on saapunut talvehtimispaikkaansa. Myöhemmin Gwinner osoitti muuton alun ja keston riippuvan linnun sisäisen kellon asennosta. Sisäinen kello säätelee myös esimerkiksi muuttolinnun ravinnon tankkaamisen eli rasvavarastojen täydentämisen aloittamisen muuttojankohdan lähestyessä. Saksan Lintutieteellinen Yhdistys myönsi Gwinnerille ensimmäisen Erwin Stresemann -palkinnon vuonna 1974.


title: Eberhard Gwinner

text: Uransa aikana Gwinner julkaisi lähes 250 tieteellistä artikkelia, jotka lähes kaikki käsittelivät lintuja. Hänen puolisonsa Helga Gwinner on lintutieteilijä, ja heille syntyi kolme lasta.


title: Rusorintamaluri

text: Rusorintamaluri ("Aphelocephala pectoralis") on Australian eteläosassa endeemisenä esiintyvä tiaismalureihin kuuluva varpuslintu.


title: Rusorintamaluri

text: Kooltaan rusorintamaluri on noin 10 cm. Selästään laji on väritykseltään kastanjanruskea. Siipien sulat ja pyrstö ovat harmaat. Myös linnun päälaki on harmaa. Rusorintamalurin naama, kurkku ja vatsa ovat väritykseltään valkoiset. Rinnan poikki kulkee leveä kastanjanruskea raita. Kyljissä on punaruskeat laikut. Nokka on musta ja lyhyehkö. Rusorintamalurin voi sekoittaa ulkonäöltään mustavyömaluriin ("Aphelocephala nigricincta"), jolla on rinnassa kapeampi musta juova.


title: Rusorintamaluri

text: Rusorintamaluria tavataan Australiassa Etelä-Australian osavaltiossa. Lajin elinympäristöä ovat kuivat, kivikkoiset ja mäkiset alueet. Yleisin rusorintamaluri on rotkoissa, joissa on tiheää pensaikkoa. Kasvillisuus on tyypillisesti hyvin matalaa pensaikkoa ja ruohikkoa. Yksittäiset akasiapuut tarjoavat linnuille varjoa ja suojaa.


title: Rusorintamaluri

text: Rusorintamalurit elävät pieninä ryhminä usein yhdessä muiden valkonaamamalurien suvun lajien tai hietaviiriäistimalien ("Cinclosoma cinnamomeum") kanssa. Lintu syö hyönteisiä ja siemeniä, joita se etsii maasta ja toisinaan myös pensaista.


title: Rusorintamaluri

text: Rusorintamalurikannan kooksi arvioidaan noin 6 000 yksilöä. Suurimmat uhat lajille on pensaikkoisen ja ruohikkoisen elinympäristön tuhoutuminen karjan laiduntamisen ja kaniinien vuoksi. Rusorintamalurille ovat tärkeitä erityisesti "Maireana astrotricha" -lajin muodostamat pensaikot. Myös opaalikaivosten toiminta on hävittänyt elinympäristöjä ja uhkina ovat myös maastopalot.


title: Täältä jostakin...

text: Täältä jostakin... on Pertsa ja Väärä Osoite –yhtyeen albumi vuodelta 1979. Levyn on julkaissut Itu-levy sarjatunnuksella ITULP-001. Yhtyeen logossa on mottona "Rock tunteen puolesta".


title: Täältä jostakin...

text:
Kaikki kappaleet sovittanut Väärä Osoite.
Kappale "Kiskojen laulu" on tehty osittain eri kokoonpanolla.


title: Täältä jostakin...

text: Kappaleet on julkaissut Itula, Suomi 1979.


title: Pitäjäkuri

text: Pitäjäkuri oli uusi kurinpitomuoto, joka kehittyi kotikurin, kyläkurin ja kirkkokurin rinnalle suomen- ja ruotsinkielisellä Etelä-Pohjanmaalla 1700- ja 1800-luvulla. Pitäjäkuriksi voidaan nimittää itsehallinnollisten elinten laatimia ja koko (suur)pitäjälle tarkoitettuja nuorison käyttäytymissääntöjä, joille hankittiin maaherran (kuvernöörin) vahvistus ja joiden perusteella kihlakunnanoikeus sakotti niitä rikkoneita. Käytännössä pitäjäkuri perustui sekä paikallisiin pitäjänsopimuksiin että painettuihin pitäjänlakeihin. Pitäjäkuri oli muita kurimuotoja ankarampaa siksi, että se merkitsi rikkomuksiin syyllistyneiden kriminalisointia, jolloin samalla rikoksentekokynnys alentui huomattavasti.


title: Pitäjäkuri

text: Etelä-Pohjanmaan itsehallintoelinten kesken oli pitkin 1700-lukua kamppailtu siitä, kummalle elimelle kirkkoneuvostolle vai kihlakunnankäräjille kuului nuorten käytösrikkomusten rankaiseminen. Tässä kiistassa papisto näytti perineen voiton, ja luultavasti Turun tuomiokapitulin kehotuksesta Pohjanmaan läänin maaherra päätti 1770 järjestyssääntöjen käyttöön otosta. Vastahankaisten nimismiesten oli nyt taivuttava ja otettava käsiteltäväksi pappien ja johtavien talonpoikien laatimat järjestyssäännöt ja ryhdyttävä niiden perusteella syyttämään nuoria oikeudessa.


title: Pitäjäkuri

text: Maaherran päätöstä vahvisti Turun tuomiokapitulille osoitettu kuninkaallisen majesteetin ilmoitus vuodelta 1779. Sen mukaan Suomesta tuli esille hyvin paljon vakavia rikoksia, minkä seikan myös tuomiokapitulin oma tutkimus totesi. Se havaitsi rikollisuuden levinneen erityisesti Etelä-Pohjanmaalle, mutta osaksi Pohjois-Pohjanmaalle saakka. Selvityksessä huomio keskittyi muun muassa rikoksiin neljättä käskyä vastaan, jonka uskottiin johtuvan huonosta kasvatuksesta. Ensimmäinen nuorisoa varten laadittu järjestyssääntö syntyi Vöyrillä 1749 ja sen esimerkkiä seurasivat vähän myöhemmin Lapväärtti, Närpiö ja Lapua. Sen jälkeen pitäjäkurisäännöt yleistyivät Etelä-Pohjanmaalla ja niitä laadittiin 1800-luvun lopulle saakka. (.


title: Pitäjäkuri

text: Pitäjäkurisääntöjen soveltaminen alkoi 1770-luvulla ja voimistui erityisesti seuraavalla vuosikymmenellä. Yöjuoksu, luvaton tanssinpito tai tanssi, kuokkavierailut, korttipelit, nuorison metelöinti, luvattomat ajelut toisten hevosilla, tarpeeton kokoontuminen ja siihen liittynyt ilkivalta sekä joutilaisuus tai sen salliminen olivat tavallisimpia sakotuksen aiheita. Näistä yöjuoksu tulkittiin jo 1700-luvun lopulla tarkkaan kellonaikaan määrätyksi öiseksi ulkonaliikkumiskielloksi (ks. Ulkonaliikkumiskielto Suomessa), joka yleensä alkoi 1.5.– 31.8. iltaisin kello kymmeneltä (Laihialla aluksi kahdeltatoista) ja muulloin yhdeksältä.


title: Pitäjäkuri

text: Kaikkiaan Ruotsinvallan kolmena viimeisenä vuosikymmenenä noin 600 eteläpohjalaista sai käräjäsakon kurisääntöjen rikkomisesta. Etenkin Kauhavan kappelissa ja Vähässäkyrössä pitäjäkurisakkoja jaeltiin tällöin poikkeuksellisen runsaasti. Varsin tiukkaa kuria toteutettiin Kauhavan lisäksi Lapuan muissakin seurakunnissa, Maalahden tuomiokuntaan kuuluvissa kappeleissa sekä Vöyrillä, Mustasaaressa ja Laihialla. Edellisiä maltillisemmin suhtauduttiin nuorison käytöshäiriöihin Lapväärtissä, Närpiössä, Uudessakaarlepyyssä, Isossakyrössä ja Kuortaneella, joista kahden ensin mainitun kurinpito päättyi viimeistään 1820-luvun alussa. Erikoisen poikkeuksen muodosti Teuva, josta puuttui oltermannilaitos lähes tyystin ja jossa pitäjäkaudella laadittiin vain nimeksi käyttäytymissääntöjä.


title: Pitäjäkuri

text: Suomen sota keskeytti pitäjäkurin soveltamisen, mutta jo 1810-luvulta lähtien järjestyssääntöjä jälleen kiristettiin. Joksikin aikaa käräjöinnit tosin vähentyivät, koska oltermannit asetettiin kyläjärjestysten kautta vastuuseen järjestyshäiriöistä. Silti Vöyrin käräjillä sakotettiin pitäjäkurista lyhyessä ajassa (1824–33) peräti 253 henkilöä, pääasiassa nuoria. Myös Lapuan, Laihian ja Maalahden suurpitäjissä tuomiot saivat aika ajoin miltei joukkorangaistusten luonteen.


title: Pitäjäkuri

text: Joukkorangaistukset tulivat mahdollisiksi osaksi siitä syystä, että eteläpohjalaiskyliin asetettiin yleisesti 1800-luvun alkuvuosista lähtien yövartijoita, jotka voivat käräjillä toimia todistajina ja jotka toisinaan aseistettiin. Yövahdit avustivat oltermanneja, joiden velvollisuutena oli ilmiantaa nimismiehelle kylässä tapahtuneet rikokset. Levottomimmissa kylissä nimismiesten itsensäkin kannatti partioida kyläteillä, koska heille tavallisesti lankesi puolet käräjien tuomitsemista pitäjäkurisakoista. Vaikeimmissa tapauksissa jouduttiin turvautumaan venäläisten kasakkojen apuun, ja ainakin Kauhavalla heitä käytettiin 1860-luvulla myös yövartijoina.


title: Pitäjäkuri

text:
Tiukimmilleen kurinpito voimistui 1830-luvun lopulta lähtien, ja kahdessakymmenessä vuodessa (1840–59) pitäjäkurisääntöjen perusteella tuomittiin käräjillä noin 1250 eteläpohjalaista. Ankarinta kuri oli tällöin Maalahdessa, Laihialla ja Jurvassa sekä Suur-Lapualla, jossa Lapuan laki oli käräjien keskeisenä ohjenuorana. Korkea kuritaso pysyi näissä pitäjissä myös pitkään, vain Laihialla oli vajaan kymmenen vuoden lievähkö kausi 1860- ja 1870-luvulla. Edellä mainittujen pitäjien kuritasosta jäi jonkin verran jälkeen Isokyrö, joskin sen pitäjäkuri kiristyi hiljalleen 1800-luvun lopulle asti. Isonkyrön kehitystä muistutti Vähäkyrö, jonka pitäjäkuri kuitenkin lieventyi tilapäisesti 1850-luvulla.
Aikaisemmista ankarista kuripitäjistä Vöyrin ja Mustasaaren kurinpito aloitti vähentymisensä jo pian 1800-luvun puolivälin jälkeen. Sama kehityssuunta oli havaittavissa Suur-Ilmajoella, jossa rangaistiin enää vain vastoin kyläjärjestyksen määräyksiä järjestetyistä tansseista sekä luvattomista hevosajeluista. Lievempien kurisääntöjen pitäjistä Kuortaneella tanssi- ja hääsakot tulivat käyttöön 1830-luvun lopulla ja yleistyivät lyhyen tauon jälkeen 1860-luvulla. Uudessakaarlepyyssä sekä Lappajärven suurpitäjässä pitäjäkuria toteutettiin pidättyvästi ja vain ajoittaisesti. Pietarsaaressa, Lapväärtissä, Närpiössä ja Teuvalla pitäjäkurista ei 1800-luvun puolivälissä sakotettu ketään, joskin kahdessa viimeksi mainitussa rangaistiin muutamia 1800-luvun jälkipuoliskolla.


title: Pitäjäkuri

text: Alueellisesti pitäjäkurilainsäädäntöä toteutettiin pitkäaikaisemmin ja voimakkaimmin keskisen Etelä-Pohjanmaan ala- ja keskijuoksun jokivarsiseurakunnissa, kun sitä vastoin maakunnan reuna-alueilla kuten Suupohjassa, Pietarsaaressa ja osassa Järviseutua järjestelmä oli käytössä vain joko ajoittaisesti, osittaisesti tai se puuttui kokonaan. Pitäjäkurikäräjöinnit jatkuivat 1860-luvun jälkeenkin, tosin hiukan lieventyneinä, mutta päättyivät viimeistään vuonna 1889 säädetyn uuden rikoslain myötä.


title: Pitäjäkuri

text: Pitäjäkurin tarkoituksena oli ehkäistä rikollisuutta Etelä-Pohjanmaalla, mutta tulos olikin päinvastainen. Kurin kiristymisen jälkeen henkirikollisuusluvut nimittäin kohosivat lähes poikkeuksetta tai jos jo valmiiksi ankaraa kuria jälleen kiristettiin, ne säilyttivät entisen korkean tasonsa. Jos kuripito lieventyi, myös henkirikollisuus alentui vähän ajan kuluttua. Edelleen mitä ankarampaa pitäjäkuri oli, sitä korkeammalle kohosivat henkirikollisuusluvut sekä kääntäen: mitä vähäisempää oli kurinpito, sitä alhaisempia olivat surmaluvut.


title: Pitäjäkuri

text: Pitäjäkurin ja henkirikollisuuden välillä vallitsi siten selvästi havaittava syy- ja seuraussuhde, minkä voi muun kurinpidon ohella katsoa tärkeältä osaltaan vaikuttaneen sekä puukkojunkkarien esiinmarssiin että satavuotisen häjyilykulttuurin luonteeseen..


title: Dancing on the Edge

text: Dancing on the Edge on yhdysvaltalaisen laulaja-lauluntekijän Roy Buchananin studioalbumi vuodelta 1986. Levyn on julkaissut Yhdysvalloissa Alligator Records ja Euroopassa lisenssillä Lontoossa toimiva Sonet Records sarjatunnuksella SNTF 961. Levy on valmistettu Hollannissa.


title: Dancing on the Edge

text: Albumin ovat tuottaneet Buchanan, Bruce Iglauer ja Dick Shurman saaden apua levyllä esiintyvältä Donald Kinseyltä ja Justin Niebankilta. Niebank on toiminut myös äänittäjänä ja miksaajana. Levy on äänitetty ja miksattu Chicagossa Streeterville-studioilla. Masteroinnin on tehnyt Tom Coyne New Yorkissa studiossa nimeltä Frankford/Wayne.


title: Dancing on the Edge

text: Levykannen suunnittelija on Kate Friedman ja valokuvat on ottanut Marc PoKempner.


title: Dancing on the Edge

text: Kiitoksissa on mainittu Teddy Slatus, Mindy Glassberg, Judy Buchanan, Mindy Giles, Hilton Weinberg, Pam Hall, Bill Wokersin, Jay Whitehouse, Bill Haas ja Sharron Scott.


title: Dancing on the Edge

text:
A-puoliB-puoli
Donald Kinsey esiintyy Sinai Productionsin suosiollisella luvalla.


title: Dancing on the Edge

text: Roy Buchanania on manageroinut Teddy Slatus, 332 W. 22nd St., New York, N.Y. (212) 255-3600.


title: Cécile Aubry

text: Cécile Aubry, oik. "Anne-Marie Bénard", (3. elokuuta 1928 Pariisi, Ranska – 19. heinäkuuta 2010 Dourdan, Ranska) oli ranskalainen näyttelijä, lastenkirjailija ja televisiokäsikirjoittaja.


title: Cécile Aubry

text: Aubry opiskeli alkujaan tanssijaksi, mutta siirtyi näyttelijäksi ohjaaja Henri-Georges Clouzotin tarjottua hänelle osaa elokuvassa "Manon – viettelijätär" (1949). Elokuva palkittiin Venetsian elokuvajuhlilla Kultaisella leijonalla. Seuraavan elokuvan "Musta ruusu" kuvausten aikana Marokossa Aubry rakastui sikäläiseen prinssiin ja he avioituivat. Heidän poikansa Mehdi El Glaoui on myös näyttelijä.


title: Cécile Aubry

text: Vuonna 1956 tapahtuneen avioeron jälkeen Aubry palasi Ranskaan ja ryhtyi lastenkirjailijaksi. Hän sovitti ja ohjasi teoksiaan televisiolle. Näistä töistä tunnetuimpiin kuuluu televisiosarja "Belle ja Sebastian", jossa hänen poikansa esitti Sebastiania. Toinen tunnettu sarja on "Ponimme Poly".


title: Olli Veijola

text: Olli Veijola (24. helmikuuta 1906 Ii – 27. helmikuuta 1957) oli Suomen suunnistusurheilun uranuurtaja ja pesäpalloilija.


title: Olli Veijola

text: Veijola tutustui suunnistukseen 1930 ja ja järjesti Keravalla ensimmäiset, silloin tiedustelujuoksun nimellä kulkeneet suunnistuskilpailut. Vuonna 1935 Suomen Urheiluliittoon perustettiin Suunnistamisvaliokunta, jonka puheenjohtajaksi Veijola valittiin. Vuonna 1945 perustettiin Suomen Suunnistamisliitto, jonka ensimmäiseksi puheenjohtajaksi Veijola itseoikeutetusti valittiin. Tässä toimessa hän oli vain vuoden, mutta jatkoi työvaliokunnassa aina vuoteen 1951 saakka.


title: Olli Veijola

text: Ennen suunnistusuransa alkua Veijola pelasi pesäpalloa, ollen mukana muun muassa Itä–Länsi-otteluissa seitsemän kertaa 1932–1938.


title: Olli Veijola

text: Veijola kuului 1945 SVUL:n liittohallitukseen, hoiti SAUL:n puheenjohtajan tehtäviä muutaman vuoden, oli PPL:n liittotoimikunnassa kymmenisen vuotta ja Suomi-Ruotsi-maaottelumarssin marssipäällikkönä 1941.


title: Olli Veijola

text: Veijola oli koulutukseltaan filsofian kandidaatti (1931) ja sotilasarvoltaan kapteeni (1940). Hän työskenteli opettajana Keravan yhteiskoulussa ja vuosina 1939–1951 huoltopäällikkönä Suomen Gummitehtaan Savion tehtaalla. Hän oli Keravan suojeluskunnan päällikkö 1939–1944.


title: Olli Veijola

text: Veijola on kirjoittanut kirjan "Suunnistamisen alkeet" vuonna 1941.


title: Lust for Life (Iggy Popin albumi)

text: Lust for Life on toinen rocklaulaja Iggy Popin vuonna 1977 julkaisemista kahdesta studioalbumista. Albumi oli Popin toinen sooloalbumi, ja se nosti hänen uransa marginaalista pienimuotoiseen rocktähteyteen.


title: Closing Time (albumi)

text: Closing Time on yhdysvaltalaisen laulaja-lauluntekijä Tom Waitsin ensimmäinen studioalbumi vuodelta 1973. Levyn on julkaissut Asylum Records sarjatunnuksella AS 53 030 (SD 5061) ja tuottanut Third Story Productions -yhtiön Jerry Yester. Tuotannon alkuunpanijana mainitaan Herb Cohen.


title: Closing Time (albumi)

text: Äänitys on tehty Hollywoodissa Sunset Sound –studiossa ja ääniteknikkona on ollut Richie Moore. Miksaus on tehty Wally Heider Recorders –studiossa.


title: Closing Time (albumi)

text: Levykannen ulkoasun on suunnitellut Cal Schenkel, ja valokuvat on ottanut Ed Caraeff.


title: Closing Time (albumi)

text:
Levyllä soittavista muusikoista ei ole mainintaa.
Kaikki laulut on tehnyt Tom Waits ja ne on julkaissut Fifth Floor Music Inc., ASCAP.


title: Closing Time (albumi)

text: Euroopan markkinoille levyä on valmistanut Länsi-Saksassa WEA Musik GmbH. Levyetiketissä B-puolen päätöskappaleeksi on merkitty "Losing Time".


title: Vampyyripäiväkirjat (kirjasarja)

text: The Vampire Diaries on L. J. Smithin kirjoittama nuorille suunnattu vampyyriaiheinen kauhukirjasarja. Tarina keskittyy Elena Gilbertiin, high school -oppilaaseen, joka rakastuu vampyyriveljeksiin. Sarjan alkuperäinen trilogia julkaistiin vuonna 1991, mutta lukijoiden painostuksen vuoksi Smith kirjoitti sarjaan neljännen osan "The Dark Reunion", joka julkaistiin seuraavana vuonna. Useiden vuosien jälkeen L. J. Smith julkaisi vuonna 1998 sarjaa jatkavan uuden sisartrilogian; "The Vampire Diaries: The Return", joka kertoo tarinaa Damonin näkökulmasta. Trilogia koostuu romaaneista "The Return: Nightfall", (10. tammikuuta 2009), "The Return: Shadow Souls" (16. toukokuuta 2010) ja "The Return: Midnight" (15. maaliskuuta 2011).


title: Vampyyripäiväkirjat (kirjasarja)

text: L. J. Smith on äskettäin allekirjoittanut sopimuksen toiseen Vampyyripäiväkirja trilogiaan. Tulevan sarjan ensimmäisen kirjan nimi tulee olemaan "Phantom". Seuraavien trilogian osien nimiksi on alustavasti annettu "Evensong" ja "Eternity". Smith on kertonut uusien kirjojen keskittyvän Elenaan ja tämän ystäviin collegessa.


title: Vampyyripäiväkirjat (kirjasarja)

text: "The Vampire Diaries" -kirjasarjan pohjalta on tehty samanniminen televisiosarja, jonka esittäminen alkoi Yhdysvalloissa 10. syyskuuta 2009 ja Suomessa 12. elokuuta 2010.


title: Vampyyripäiväkirjat (kirjasarja)

text: Elena Gilbert on Robert E. Lee high schoolin kaunein ja suosituin tyttö. Vanhempiensa kuoleman jälkeen Elena aloittaa senior-vuotensa koulussa ja haluaa olla paras kaikessa. Kun Elena huomaa komean uuden oppilaan, Stefan Salvatoren, Elena haluaa tämän omakseen. Stefan kuitenkin välttelee Elenaa kuin tarttuvaa tautia, ilman syytä.


title: Vampyyripäiväkirjat (kirjasarja)

text: Kuukausien välttelyn jälkeen Stefan pelastaa Elenan Tyler Smallwoodin kynsistä "Homecoming Dance"-tanssiaisten iltana. Stefan vie Elenan kotiinsa ja pian pari jakaakin ensisuudelmansa. Parin rakastuessa, Fell's Churchin kaupunkia terrorisoi arvoitukselliset ja kauhistuttavat "eläinhyökkäykset". Liian pian Elenan ja Stefanin rakkaus kohtaa suuren vihollisen: kaikki pitävät Stefania hyökkäysten aiheuttajana.


title: Vampyyripäiväkirjat (kirjasarja)

text: Kun Elena yrittää lähennellä Stefania, hän saa selville Stefanin synkän salaisuuden: Stefan on vampyyri, joka syntyi Italian renessanssin aikana 1500-luvun lopulla. Stefan ei kuitenkaan ole murhaaja, vaan syyllinen on hänen pirullinen veljensä Damon Salvatore, joka elää tehdäkseen Stefanin elämästä kurjan. Veljekset muutti vampyyreiksi keimaileva saksalainen Katherine, jota he molemmat rakastivat. Katherine lähetettiin asumaan Stefanin ja Damonin perheen luo toipumaan "sairaudesta". Kun Stefan ja Damon riitelivät Katherinesta ja pyysivät tätä valitsemaan toisen. Seuraavana aamuna Katherinen mekko ja sormus löydettiin tuhkakasasta puun alta. Damon ja Stefan alkoivat tapella ja lopulta tappoivat toisensa. Myöhemmin he heräsivät haudasta. Syy miksi Stefan oli aluksi vältellyt Elenaa oli se, että Elena muistutti niin paljon Katherinea. Samasta syystä Damon alkoi myös tavoitella Elenaa.


title: Vampyyripäiväkirjat (kirjasarja)

text: Damonin viettelytavat olivat pelottavan romanttisia: hän seurasi Elenaa variksen muodossa ja tunkeutui tämän uniin. Elena kuitenkin torjuu Damonin lähentelyn ja pysyy lojaalina Stefanille.


title: Vampyyripäiväkirjat (kirjasarja)

text: Elenan torjunta vihastuttaa Damonin. Raivon kourissa hän yllyttää Stefanin tappeluun.


title: Vampyyripäiväkirjat (kirjasarja)

text: Taistelun jälkimainingeissa Stefan katoaa. Fell's Churchin asukkaat uskovat katoamisen kertovan, että Stefan on hyökkäysten takana. Elena on kuitenkin varma siitä mitä oikeasti tapahtui. Hän ajattelee Damonin olevan vastuussa Stefanin katoamisesta ja tietää Stefanin olevan suuressa vaarassa.


title: Vampyyripäiväkirjat (kirjasarja)

text: "The Awakening" kirjaa seuraten, Elena lähestyy Damonia Stefanin olinpaikkaa koskien. Mutta Elenan torjuessa Damonin romanttiset lähentely-yritykset, Damon kieltäytyy auttamasta Stefanin löytämisessä. Elenan täytyy kääntyä parhaiden ystäviensä, Bonnie McCulloughin ja Meredith Sulezin puoleen. Bonnie, joka uskoo omaavansa psyykkisiä voimia, käyttää taikaa jäljittääkseen Stefanin. Tytöt saavat selville, että Stefan on loukussa kaivon pohjalla, ja kuolemaisillaan. Stefanin pelastuksen jälkeen, Elena tarjoaa tälle omaa vertaan, jotta tämä paranisi.


title: Vampyyripäiväkirjat (kirjasarja)

text: Kaupunki uskoo yhä, että Stefan on hirveiden hyökkäysten aiheuttaja ja niinpä Stefan joutuu vielä pelastuksensa jälkeen kohtamaan kaupungin vihamielisyyden. Kaupungin muistopäivän lähestyessä, Elena tavoittaa murtumispisteensä.


title: Vampyyripäiväkirjat (kirjasarja)

text: Elenan vihollinen, Caroline Forbes varasti Elenan päiväkirjan. Elena vuodatti kaikki salaisuutensa päiväkirjaansa, ja sen sisältö voidaan tulkita todisteksi Stefanin väkivaltaisiin rikoksiin. Huolissaan Stefanin henkisestä hyvinvoinnista, Elena pyytää ystäviensä apua päiväkirjan takaisin saamiseen. Bonnie, Meredith ja Elena murtautuvat Carolinen taloon etsiäkseen päiväkirjaa, ilman menestystä. Carolinen perheen palatessa kotiin Elena eksyy toisista tytöistä ja on pudota ikkunasta kun Damon vetää tämän turvaan. Damon tarjoaa apuaan kirjan etsimiseen - jos Elena antaa tälle vertaan vastalahjaksi. Elena kieltäytyy.


title: Vampyyripäiväkirjat (kirjasarja)

text: Vampyyrit voivat astua talon sisälle vain jos heidät kutsutaan sisään ja sen jälkeen he voivat tulla ja mennä oman mielensä mukaan. Päästäkseen Elenan kotiin, Damon saa Elenan sedän Robertin kutsumaan itsensä kiitospäivänpäivälliselle. Myöhemmin samana iltana Elena kuulee Damonin murtautuvan talon sisälle. Elena kuitenkin tietää olevansa turvassa, sillä hänen huoneensa on talon vanhemmassa osassa (puolet Elenan kodista paloi satoja vuosia sitten ja rakennettiin uudelleen). Mutta Damonin uhatessa Elenan pikkusiskoa, Elena uhraa itsensä. Damon painostaa Elenan verien vaihtoon.


title: Vampyyripäiväkirjat (kirjasarja)

text: Pian Elena kertoo Stefanille päiväkirjastaan. Stefan kertoo Elenalle, että vaikka Caroline paljastaisikin Elenan päiväkirjan sisällön koko kaupungille, Stefan ei pakene ja taistelee syyttömyytensä vuoksi, koska hän rakastaa Elenaa. Stefan kosii Elenaa ja he vaihtavat veriä.


title: Vampyyripäiväkirjat (kirjasarja)

text: Kaupungin muistopäivänä Elena ja hänen ystävänsä tekevät parhaansa varastaakseen Elenan päiväkirjan, mutta heidän yrityksensä on hyödytön. Kun Caroline aikoo lukea otteen Elenan päiväkirjasta selviää, että päiväkirjoja on vaihdettu - Caroline on aikomassa lukea omaa päiväkirjaansa. Damon varasti Elenan kirjan takaisin.


title: Vampyyripäiväkirjat (kirjasarja)

text: Damon hyväksyy omahyväisesti Elenan kiitoksen, mutta hänen mielihyvänsä muuttuu pian vihaksi kun hän kuulee Elenan kihlauksesta. Elenan täti ja setä eivät myöskään ole asiasta innoissaan. Turhautuessaan heidän reaktioihinsa, Elena syöksyy ulos, lainaten ystävänsä autoa.


title: Vampyyripäiväkirjat (kirjasarja)

text: Elena ajaa vihaisesti Stefanin asunnolle, mutta päästyään perille, Stefan ei ole kotona ja säätilassa on jotain outoa. Elena ajattelee Damonin voimien olevan vastuussa. Mutta säätila muuttuu armottomammaksi ja se haluaa Elenan kuolevan... Elena tuntee jonkin vaanivan pimeässä. Hän palaa takaisin autolleen ja yrittää ylittää virtaavan veden, jonka hän uskoo pitävän itsensä turvassa. Silta kuitenkin rikkoutuu ja Elena joutuu veden varaan. Hän hukkuu autoon.


title: Vampyyripäiväkirjat (kirjasarja)

text: Stefan, Bonnie ja Meredith löytävät Elenan kuolleena joesta. Stefan jättää hänet pajupuun alle ja lähtee etsimään Damonia, uskoen tämän olevan vastuussa Elenan kuolemasta. Elena kuitenkin herää vampyyrinä juotuaan aikaisemmin tarpeeksi Stefanin ja Damonin verta aloittaakseen muutoksen.


title: Vampyyripäiväkirjat (kirjasarja)

text: Kirjan alussa juuri "muutettu" Elena katselee Damonin ja Stefanin taistelua. Hän ei kuitenkaan tunnista veljeksiä hämmentyneen tilansa vuoksi, mutta pian hän tajuaa rakastamansa henkilön olevan pulassa ja tarvitsevan häntä.


title: Vampyyripäiväkirjat (kirjasarja)

text: Lukijaa johdatetaan uskomaan, että Elena viittaa Stefaniin, jonka kanssa tällä on intohimoinen suhde. Elena kuitenkin hyökkää tämän kimppuun aikoen tappaa Stefanin, tämän satutettua Damonia. Tunnistettuaan Elenan, Stefan ei taistele vastaan vaan antaa tämän purra itseään. Damon kuitenkin lopulta käskee Elenaa lopettamaan ja vie tämän etsimään ihmisverta. Stefan on huolissaan mahdollisista uusista ihmisruumiista, mutta tietää että Elenan täytyy juoda ihmisverta suorittaakseen muutoksen loppuun. Stefan selittää Mattille mitä Elenalle on tapahtunut, jolloin Matt antaa Elenan juoda omaa vertaan.


title: Vampyyripäiväkirjat (kirjasarja)

text: Myöhemmin Damon piilottaa Elenan Alaric Saltzmanin ullakolle ja levättyään hänen muistonsakin alkavat palata. Elena on surullinen hyökkäämisestään Stefanin kimppuun ja livahtaa ulos Alaricin talosta kuultuaan keskustelun joka viittaa siihen, ettei historian opettaja ole sitä miltä vaikuttaa. Yrittäessään sulattaa kaiken uuden tiedon, Elena kävelee keskelle omaa muistotilaisuuttaan. Hänen kokemansa suuri ahdistus tuo paikalle myös Stefanin ja Damonin. Stefan on helpottunut huomatessaan Elenan muistavan heidän rakkautensa ja Damon on raivoissaan. Kolmikko kuitenkin hämmentyy huomatessaan kaupungin asukkaiden lemmikkikoirien oudon käytöksen. Koirat istuvat, kuin odottaen käskyä, kunnes erään koiran omistaja yrittää lähestyä koiraansa, jolloin lauma hyökkää tämän kimppuun. Stefan kuitenkin pelastaa tämän.


title: Vampyyripäiväkirjat (kirjasarja)

text: Uudet oudot tapahtumat johtavata kolme vampyyriä, Bonnien, Meredithi, Mattin ja Alaricin avulla selvittämään, ett Voima joka pakotti Elenan pois sillalta on yhä kaupungissa ja että sen kohteena ovat erityisesti kaikki Elenan rakkaat. Selviää, että Katherine, vampyyri joka muutti Damonin ja Stefanin, lavasti oman kuolemansa 500 vuotta aikaisemmin yrittäessään saada veljekset lähentymään. Hänen suunnitelmansa kuitenkin epäonnistui ja vielä enemmän toisiaan vihaavat veljekset päätyivät tappamaan toisensa. Katherine oli raivoissaan veljesten kaunasta, joten hän pakeni itsensä muuttaneen vampyyrin, Klausin luo. Katherine sai yhä enemmän voimia ja muuttui hyvin epävakaaksi, tappaen oppi-isänsä Klausin. Lopulta Elena unohtaa vihansa Damonia kohtaan saadessaan selville, ettei tämä ole paha vaan erilainen.


title: Vampyyripäiväkirjat (kirjasarja)

text: Katherine sai tietää Stefanin rakastuneen Elenaan. Kateudesta hän juoni kostoa, aloittaen Stefanin systemaattisesta kidutuksesta. Lopulta hän sai Damonin, Stefanin ja Elenan sidottuina maanalaiseen kryptaan, jossa hän aikoi kiduttaa ja lopulta paljastaa heidät auringolle. Katherinen miettiessä parhainta järjestystä ja metodia heidän tappamiselleen, Elena saa itsensä irti köysistä ja pakottaa Katherinen kohtaamaan auringon valon otettuaan tämän suojaavan korun ensin itselleen. Elena pitää Katherina valossa kunnes tämä murenee tuhkaksi. Koska Katherine oli aikaisemmin ottanut Elenan suojaavan sormuksen, myös Elena paloi pahoin auringossa. Stefan vetää Elenan takaisin varjoihin, mutta liian myöhään; Elena kuolee Stefanin käsivarsille saatuaan ensin Stefanin lupaamaan pitää hyvää huolta Damonista. Kirja loppuu Bonnien päiväkirja merkintään, jossa hän myöntää ettei Elena ollut täydellinen eikä pyhimys, mutta hän teki ratkaisevan uhrauksen pelastaakseen kaupungin.


title: Vampyyripäiväkirjat (kirjasarja)

text: Bonnie näkee unia Elenasta Toisessaa maailmassa, mutta unet muuttuvat pian pelottaviksi. Voiman lähde on soluttautunut Fells Churchin kaupunkiin, jolloin kaupungin asukkaat ovat vaarassa. Tietämättä mitä tehdä Meredith, Matt ja Bonnie käyttävät kutsumisloitsua ottaakseen yhteyttä Stefaniin ja Damoniin - mutta kummalla puolella Damon on? Romaani laajentaa käsitystä Bonniesta ja Meredithistä hahmoina Bonnien ottaessa paikan kertojana kirjoittaessaan päiväkirjaansa. Hänen ja Matt Honeycuttin välille syntyy myös mahdollinen suhde. Tutkiessaan kirjoja kirjastossa, Stefan tajuaa Tyler Smallwoodin olevan ihmissusi. He muodostavat suunnitelman houkutella Tyler hautausmaalle. Uhatessaan tätä, Tyler paljastaa hätkähdyttävää tietoa tappajasta. He saavat selville, että Klaus, vampyyri joka muutti Katherinen vampyyriksi, on tappaja ja ottanut Carolinen vangikseen. Nelikko saa selville Meredithin hullulta isoisältä, että ainoa asia mikä voi heikentää Klausia on valkosaarni. Klaus tekee sopimuksen Stefanin kanssa "Tule yksin tai tyttö kuolee." Bonnie, Meredith ja Matt yrittävät saada Stefanin juomaan heidän vertaan ennen lähtöään tehdäkseen tästä vahvemman, mutta Stefan kieltäytyy ja kieltää heitä seuraamasta. He kuitenkin sivuuttavat hänen käskynsä ja seuraavat. He näkevät Stefanin valkosaarnikeppi kädessään ja Bonnie tajuaa kaiken olevan ansaa ja huutaa Stefanille, ennen kuin tämä loukkaantuu. Pian syttyykin tappelu vanhalla Francherin paikalla syvällä Vanhassa metsässä. Stefan, Matt, Meredith ja Bonnie ovat häviämässä taistelun ja Stefan on kuoleman partaalla. Damon kuitenkin ilmestyy paikalle ja todistaa lojaaliutensa yrittäessään tappaa Klausin. Vaikka Klaus onkin pahasti loukkaantunut hän onnistuu haavoittamaan Damonia. Bonnie huutaa apuun Elenaa. Elena ilmestyy mukanaa hehkuva usva sisällissodan sotilaiden henkiä, jotka taistelivat ja kuolivat Fell's Churchin kaupungissa. He hyökkäävät Klausin kimppuun ja vievät tämän pois. Loppu onkin erittäin yllättävä Elenan ystäville tämän melkein lähtiessä ikuisiksi ajoiksi, mutta saaden kuitenkin mahdollisuuden palata takaisin. Elena päättää haluta elää.


title: Vampyyripäiväkirjat (kirjasarja)

text: Elenan uhrattua itsensä pelastaakseen vampyyriveljekset, jotka rakastivat häntä -komean Stefanin ja vaarallisen Damonin- hänelle myönnettiin kohtalo kuoleman takaa kunnes voimakas yliluonnollinen voima veti hänet takaisin. Nyt Elena on vain ihminen. Hänellä on voimia ja lahjoja, jotka hän sai elämänsä jälkeen ja hänen verensä sykkii musertavalla ja ainutlaatuisella voimalla, joka tekee hänen verestään vastustamattoman kaikille vampyyreille. Stefan haluaa löytää keinon pitää Elena turvassa, jotta he voivat elää yhdessä. Mutta Fell's Churchin kaupunki on jälleen vaarassa. Kaksi taianomaista kettuhenkeä, nimeltä Shinichi ja Misao ovat saapuneet kaupunkiin. Nämä kaksi olentoa, joita kutsutaan Kitsuneiksi saavat Damonin valtaansa, käyttäen Malachia, jolla he saavat tämän ruumiin valtaansa. Heidän vaikutuksestaan Stefan houkutellaan pois kaupungista kuolevaisuuden houkutuksella. Hän jättää viestin Elenan tietokoneelle selittäen tälle syyt lähtöönsä. Hän aikoo tappaa itsensä ja käskee luottaa ystäviinsä kunnes hän palaa. Damon, Malachin ja Kitsunen vallan alla, muuttaa viestin sanoman, että Stefan ei aio palata ja jättää Damonin tämän suojeliaksi. Myöhemmin Matt saa tietää Damonin muuttaneen viestiä tietokoneen tiedostojen avulla. Saatuaan selville, että Damon muuttanut viestiä he yrittävät selvittää miksi ja saavat tietää että hän on ollut koko ajan Malachin vallassa. Elena auttaa Damonia muistama kuka tämä oikeasti on, vetämällä Malachin tämän sisältä. Kun he kaksi kohtaavat Kitsunen, Shinichi suostuu kertomaan heille paikan, jossa Stefan on vankina vain jos hän saa poistaa kaikki Damonin viimeisimmät muistot Elenan kanssa vietetystä ajasta. He suostuvat. Vasta Shinichin poistettua muistot, Elena tajuaa miksi tämä oli niin kova hinta maksaa. Damon unohtaa oman katumuksensa ja heidän ystävyytensä sekä liittoutumisen Elenan, Bonnien, Meredithin ja Mattin kanssa. Kirjan lopussa Damon, Elena ja Matt ajavat etsimään Stefania.


title: Vampyyripäiväkirjat (kirjasarja)

text:
Demonihenget ovat vanginneet Stefanin Pimeään ulottuvuuteen, jossa ihmisorjat palvelevat vapaana vaeltavia vampyyreita ja demoneja.
Vapauttaakseen vampyyrirakkaansa Elena Gilbertin on soluttauduttava tuohon pimeään maailmaan ja pyydettävä oppaakseen veljeään vihaavan Damonin.


title: Vampyyripäiväkirjat (kirjasarja)

text: Fell´s Chrussissa Elenan ystävät, Bonnie ja Meredith, ovat saaneet selville erittäin arvokasta tietoa. He seuraavat Elenaa Pimeään ulottuvuuteen ja joutuvat vaarallisimpaan seikkailuun.


title: Vampyyripäiväkirjat (kirjasarja)

text:
Vaikka Damon himoitsee Elenan ruumista kuin sieluakin, Elena uskoo itsensä tämän käsiin. Mikään ei estäisi Elenaa pelastamasta Stefania.
Ei edes se, että hän tuntee päivä päivältä enemmän vetoa vaaralliseen Damoniin.
Elenan on pian päätettävä kumman hän oikeasti veljeksistä haluaa.


title: Vampyyripäiväkirjat (kirjasarja)

text: Vampyyrikolmiodraama saa loppuhuipentumansa tässä "The Vampire Diaries" kirjasarjan viimisessä osassa. Elena Gilbert palaa pimeästä ulottuvuudesta, pelastettuaan vampyyripoikaystävänsä Stefanin. Stefanin pelastuksella oli epätavalliset seuraukset: Stefanin vampyyri veli, Damon muuttui ihmiseksi. Kolmikon täytyy tämän yllättävän käänteen ohella selvitä Fell's Churchin kaupungin vallanneista demoneista. Meredith tekee kammottavan löydön taustatutkimuksissaan ja Bonnie saa oudon kokemuksen, joka saattaan selittää kaiken hävityksen joka on meneillään. Matt kohtaa Carolinen ja samaan aikaan Elenan täytyy kohdata elämänsä tärkein kysymys: kenen vierelle hän oikeasti kuuluu? Stefanin vai Damonin? Vaikka kuinka pimeaä yö onkin, aina on onnellinen loppu. Keskiyö vie Elenan, Stefanin ja Damonin.


title: Vampyyripäiväkirjat (kirjasarja)

text: "Juonta ei ole vielä julkaistu."


title: Vampyyripäiväkirjat (kirjasarja)

text: Seuraavat kirjat ovat tie-in kirjoja "Vampyyripäiväkirjat" televisiosarjalle, eivätkä ole L. J. Smithin kirjoittamia.


title: Vampyyripäiväkirjat (kirjasarja)

text: Sisällisodan aikaan, loisteliaan kartanon tiloille, valtaviin rikkauksiin ja kuolettaviin salaisuuksiin sijoittuvat teos kertoo kolmesta nuoresta, jotka joutuvat polttavaan kolmiodraamaan, joka kestää ikuisuuden.


title: Vampyyripäiväkirjat (kirjasarja)

text: Stefan ja Damon Salvatore ovat erottamattomat, kunnes he taapavat hurmaavan ja mysteerisen Katherinen, naisen joka kääntää heidän elämänsä ylösalaisin. Veljekset muuttuvat vihollisiksi ja kilpailevat Katherinen huomiosta, saadakseen vain selville tämän loisteliaan silkin ja kimaltelevien korujen kätkevän alleen synkän salaisuuden: Katherine on vampyyri. Ja hän aikoo muuttaa molemmat veljekset vampyyreiksi voidakseen olla heidän kanssaan - ikuisesti.Stefan ja Damon Salvatore ovat nyt vampyyreitä ja heidän täytyy kestää kohtalonsa seuraukset. He pakenevat pienestä kotikaupungistaan Mystic Fallsista, jonka vampyyrien metsästäjät ovat vallanneet ja matkustavat New Orleansiin. Stefanin paljastaessa voimansa, Damon jatkaa Katherinen suremista. Mutta New Orleans tarjoaa houkutuksia ja vaaroja. Stefan rakastuu ihmiseen ja hänen tahdonvoimansa joutuu koetukselle. Damon päätyy pahan valtaamaksi, sadistiseksi vampyyrisaalistajaksi. Stefan tietää, että hänen täytyy pelastaa veljensä, mutta maksaako se hänen uuden rakkautensa?Stefan Salvatore on vihdoin hyväksynyt vampyyriytensä viimekuukausien selvitettyä hänen päänsä ja verenhimon laannuttua. Hän matkustaa New York Cityyn aloittaakseen uuden elämän, jossa hänen ei tarvitsisi tappaa ihmisiä selviytyäkseen. Sen sijaan Stefan ruokkii itsensä Keskuspuiston eläimillä. Mutta hiljaiselo, jonka Stefan kuvitteli loppuu hänen törmätessään veljeensä Damoniin, joka on vakuuttanut New Yorkin hienostopiireille olevansa Italian kuninkaallisten sukua. Stefanin yrittäessä saavuttaa ihmisyyttään, Damon menettää täysin omansa. Stefan tekee mitä tahansa suojellakseen Damonia itseltään, mutta lähistöllä on myös toinen vihollinen: vampyyri, joka hamuaa kostoa kuolemasta, josta vastuussa ovat Salvatoren veljekset. Stefanin ja Damonin täytyy toimia yhdessä voittaakseen tähän asti pahimman vihollisensa.


title: Nikolai Karakulov

text: Nikolai Karakulov (; 10. huhtikuuta 1918 – 10. maaliskuuta 1988) oli Neuvostoliittoa edustanut yleisurheilija, joka kilpaili pikajuoksussa. Hän voitti kultaa Oslon EM-kisoissa 1946 200 metriltä ajalla 21,6 sekuntia.


title: Nothing But a Breeze (albumi)

text: Nothing But a Breeze on yhdysvaltalaisen laulaja-lauluntekijä Jesse Winchesterin viides studioalbumi vuodelta 1977. Levyn on julkaissut Bearsville Records sarjatunnuksella BR 6968 ja tuottanut Brian Ahern yhtiöstä Happy Sack Productions.


title: Nothing But a Breeze (albumi)

text: Äänitys on tehty Torontossa Eastern Sound –studiossa ja ääniteknikkoina ovat olleet Ken Friesen, Brian Ahern ja Stuart Taylor. Jälkiäänitys ja miksaus on tehty Enactron Truck  –studiossa, jossa edellä mainittujen lisäksi äänittäjinä ovat olleet Bradley Hartman ja Donivan Cowart.


title: Nothing But a Breeze (albumi)

text: Levykannen ulkoasun on suunnitellut Henry Vizcarra Gribbitt!-yhtiöstä. Valokuvat on ottanut Peter Cunningham.


title: Nothing But a Breeze (albumi)

text: Kiitoksissa on mainittu Arnie Naiditch, Albert Grossman, Paul Fishkin, Linda Wortman, Bob Hunka, Paul Cummins, Cliff Bonnell ja Leslie Winchester.


title: Nothing But a Breeze (albumi)

text: Kappaleet on tehnyt Jesse Winchester, ellei toisin ole suluissa mainittu.


title: Nothing But a Breeze (albumi)

text:
A-puoliB-puoliKappaleiden sanat on painettu levypussiin ja niiden kopiontioikeuksien omistajat ovat:
Edellisistä on levypussissa valokuvat. Lisäksi mukana ovat:Laulajakumppanit:Seuraavat muusikot esiintyvät levy-yhtiönsä suosiollisella luvalla:


title: L. J. Smith

text: Lisa Jane Smith (s. 4. syyskuuta 1965 Fort Lauderdale, Florida) on yhdysvaltalainen kirjailija, joka asuu Kaliforniassa. Hänen kirjansa ovat nuortenkirjallisuutta ja sisältävät muun muassa kauhua, scifiä, fantasiaa ja romantiikkaa.


title: Uinti olympialaisissa

text: Uinti on yksi olympialaisten alkuperäisistä urheilulajeista, se on ollut mukana kaikissa olympialaisissa vuodesta 1896 lähtien. Naiset kilpailivat uinnin olympiamitaleista ensimmäisen kerran vuoden 1912 kesäolympialaisissa.


title: Uinti olympialaisissa

text: Menestynein maa olympialaisten uinnissa on ylivoimaisesti Yhdysvallat. Olympialaisten uintia hallitsee kansainvälinen uimaliitto FINA.


title: Uinti olympialaisissa

text: "*" Vuoden 1904 kesäolympialaisten uinneissa matkat olivat 50, 100, 220, 440 ja 880 jaardia. Lisäksi kilpailtiin 1 mailin vapaauinnissa ja 4 × 50 jaardin vapaauintiviestissä.


title: Allan Lindberg

text: John Allan Lindberg (21. kesäkuuta 1918 Västanfors – 2. toukokuuta 2004 Garphyttan) oli ruotsalainen yleisurheilija, joka kilpaili seiväshypyssä. Hän edusti seuratasolla Fagersta Almänna Idrottsklubbia. Lindberg voitti kultaa Oslon EM-kisoissa 1946 uudella kisaennätyksellä 417 senttimetriä. Hän osallistui olympialaisiin kerran, Lontoon kisoissa 1948. Lindberg sijoittui tuolloin kahdenneksitoista.


title: Allan Lindberg

text: Lindberg paransi urallaan maansa ennätystä kahdesti kesällä 1946 ja piti sitä hallussaan seuraavaan vuoteen saakka. Hän voitti Ruotsin mestaruuden kerran, vuonna 1946.


title: Last Desire

text: Last Desire on vuonna 2010 julkaistu Mastercastle-yhtyeen toinen albumi. Albumi herätti paljon kiinnostusta.


title: Alas taikavirtaa

text: Alas taikavirtaa ("Vniz po volšebnoi reke", 1971) on Eduard Uspenskin lastenkirja, jonka päähenkilönä seikkailee Mitja-poika. Kirjan on kuvittanut Viktor Tšižikov. Kirjan on suomeksi julkaissut Otava vuonna 1980, ja sen on suomentanut Martti Anhava.


title: Alas taikavirtaa

text: Tarinasta on tehty myös näytelmä. Sen on dramatisoinut Juha Vuorinen.


title: Alas taikavirtaa

text: Tarinassa Mitja lähtee pois kotoa ja tapaa noidan, joka näyttää Mitjalle salaperäisen taikaomenan.


title: Bo Ericson

text: Bo Evert Ericson (joskus myös Ericsson, 28. tammikuuta 1919 Västra Frölunda – 14. helmikuuta 1970 Karlstad) oli ruotsalainen yleisurheilija, joka kilpaili moukarinheitossa. Hän edusti seuratasolla Örgryte IS:ää. Ericson voitti kultaa Oslon EM-kisoissa 1946 tuloksella 56,44 metriä. Hän osallistui olympialaisiin kerran, Lontoossa 1948. Tuolloin hän sijoittui kuudenneksi tuloksella 52,98.


title: Bo Ericson

text: Ericson paransi urallaan maansa ennätystä kahdesti ja piti sitä hallussaan vuosina 1941–1955. Lisäksi hän voitti Ruotsin mestaruuden peräti kymmenen kertaa ja piti hallussaan maansa ennätystä myös painonheitossa.


title: Muistoja (albumi)

text: Muistoja on laulaja Seppo Hanskin kokoelma-albumi vuodelta 1983. Albumin on julkaissut Polarvox Oy LP-levynä tai musiikkikasettina sarjatunnuksella LJLP/LJMK 1031.


title: Muistoja (albumi)

text: Levykannen ulkoasun on suunnitellut Antti Heiskala ja kannen valmistaja on Kirjapaino E. Kuronen.


title: Muistoja (albumi)

text: A-puoli


title: Muistoja (albumi)

text:
1. Anneli, Anneli, Anneli - 2:35
2. Isabella - 3:14
3. Painan vain pääni - 3:06
4. Se aito ystävyys - 2:21
5. Kainuun tyttö - 2:26
6. Laula ja tanssi - 3:25
7. Annan ja Pentin laulu - 4:16
8. Muistatko sen - 2:58


title: Muistoja (albumi)

text: B-puoli


title: Muistoja (albumi)

text:
1. Dona Dona - 2:28
2. Ihmisten joukossa - 3:52
3. Suutelen kättänne Madame - 3:25
4. Minä soitan sulle illalla - 2:40
5. Erehdyin kerran - 2:36
6. Tumman rukous - 2:50
7. Muista minua - 3:12
8. Muistojen kukka - 3:46


title: Saint Thomas

text: Saint Thomas on Yhdysvaltain Neitsytsaariin kuuluva saari Karibianmerellä. Samaan Yhdysvaltain territorioon kuuluvia muita saaria ovat Saint Croix ja Saint John sekä pienemmistä saarista Water Island. Saariryhmän pääkaupunki Charlotte Amalie sijaitsee Saint Thomasilla. Vuonna 2000 saaren asukasluku oli 51 181 henkeä, joka on noin 47 prosenttia koko territorion asukasluvusta. Saaren pinta-ala on 80,9 neliökilometriä.


title: Saint Thomas

text: Saari oli asuttu jo vuoden 1500 eaa. tienoilla. Myöhemmin sitä asuttivat arawakit ja karibit. Kristoffer Kolumbus löysi saaren vuonna 1493. Eurooppalaisten saapumista seuranneina vuosikymmeninä saarta asuttaneiden karibien määrä laski jyrkästi.


title: Saint Thomas

text: Saint Thomasin saari kehittyi 1700-luvulla sokerinviljelyn ja orjakaupan ansiosta. Vuonna 1815 Saint Thomasista tuli vapaasatama. Saari oli osa Tanskan siirtomaihin kuulunutta Tanskan Länsi-Intiaa vuosina 1672–1917. Napoleonien sotien aikana Britannia oli miehittänyt saaren kahdesti, vuonna 1801 ja vuosina 1807–1815, minkä jälkeen ne oli palautettu Tanskan hallintaan. Yhdysvallat osti saaren Tanskalta 25 miljoonalla dollarilla.


title: Jevgeni Bulantšik

text: Jevgeni Nikitovitš Bulantšik (; 3. huhtikuuta 1922 Horlivka – 17. marraskuuta 1995 Kiova) oli Neuvostoliittoa edustanut yleisurheilija, joka kilpaili 110 metrin aitajuoksussa. Hän voitti kultaa Bernin EM-kisoissa 1954 ajalla 14,4 sekuntia. Bulantšik osallistui olympialaisiin kerran, Helsingin kisoihin 1952. Tuolloin hän sijoittui neljänneksi ajalla 14,5.


title: The Seer (albumi)

text: The Seer on skotlantilaisen Big Country -yhtyeen studioalbumi vuodelta 1986. Samana vuonna yhtye esiintyi Seinäjoen Provinssirockissa.


title: The Seer (albumi)

text: Albumin on tuottanut Robin Millar Multi Media –yhtiöstä, äänittänyt Will Gosling ja miksannut Walter Turbitt. Turbitt on myös auttanut tuotannossa. Äänityksessä ovat avustaneet Dave Anderson, Phil Legg, Nick Lacey ja Russell Leahy. Levy on äänitetty The Power Plant ja RAK –studioissa ja miksattu Maison Rougessa.


title: The Seer (albumi)

text: Albumin on julkaissut Phonogram Ltd. (London) / Mercury Records sarjanumerolla 826 844-1 (LP) sekä kromikasettina MERHC 87 ja CD:nä.


title: The Seer (albumi)

text: Levykannen ulkoasun on suunnitellut J.B. ja kuvittanut David Da Silva. Kannen on Suomessa valmistanut Kirjapaino E. Kuronen.


title: The Seer (albumi)

text: Yhtyeen managereina ovat toimineet Ian Grant ja Alan Edwards yhtiöstä Grant/Edwards Management. Tämän osoite on ollut 30 Bridstow Place, Talbot Road, London W2 5AE.


title: The Seer (albumi)

text: Yhtyeen Fan Clubin osoite on ollut: c/o Andy Marlow, Acme House, 26-40 St. Andrews Street, Northampton NNI 2HL.


title: The Seer (albumi)

text: Yhtyeen roudareina ovat toimineet Les King, Dave Davies, Pete Barnes, Kevin Hartman, Joe Seabrook ja Peter Stevens.


title: The Seer (albumi)

text: Kaikki kappaleet ovat esittävän yhtyeen jäsenten tekemiä.


title: The Seer (albumi)

text: A-puoliB-puoliLevypussiin on painettu kappaleiden sanat yhtiön 10 Music Ltd. luvalla.


title: The Seer (albumi)

text: Big Country:Vierailevat muusikot:Kate Bush esiintyy levy-yhtiönsä EMI Records luvalla.


title: Nova (Linux)

text: Nova Distribución Cubana de GNU/Linux on Kuuban valtion tukema Linux-jakelu, joka on kehitetty Havannan UCI:ssa (Universidad de las Ciencias Informáticas). Sen ensimmäinen versio Nova 1.1.2 (Baire) julkaistiin helmikuussa 2009. Baire perustuu Gentoo-Linuxiin, kun uudempi Nova 2.1 Desktop käyttää Ubuntun pakettienhallintaa. Nova 3.0 julkistettiin Havannan Informatica-messuilla 2011. Jakelun työpöytäympäristö on GNOME.


title: Nova (Linux)

text: Kuuban hallituksen tavoitteena on siirtää valtaosa valtion tietokoneista Linuxiin ja edistää avoimeen lähdekoodiin perustuvan Linuxin leviämistä kotitietokoneisiin. Migraatiota on perusteltu kansallisella turvallisuudella ja omavaraisuudella. Näiden lisäksi talouskriisi ja Yhdysvaltain asettamat pakotteet vaikeuttavat Microsoftin tuotteiden hankintaa.


title: Nova (Linux)

text: Versio 4.0 julkaistiin maaliskuussa 2013. Jakelusta on kolme versiota: Escritorio, Ligero ja Servidor. Nova Linuxista on valmisteilla versio 5.0 (Nova 2015), jossa on uusittu työpöytä ja uusi teema kuvakkeineen.


title: Love Paraden onnettomuus

text: Love Paraden onnettomuus sattui 24. heinäkuuta 2010 Love Parade -musiikkitapahtumassa Duisburgissa, Saksassa. Onnettomuudessa 21 ihmistä kuoli ja 511 loukkaantui. Uhreista 15 kuoli tapahtumapaikalla ja kuusi myöhemmin sairaalassa. Ruumiinavaukset paljastivat, että ainakin 20 uhrin kuolinsyy oli tukehtuminen tungokseen.


title: Love Paraden onnettomuus

text: Järjestäjiä kritisoitiin voimakkaasti siitä, että reilusti yli miljoonan kävijän festivaaliin, moottoritien ja rautatien väliselle ratapihalle, oli vain yksi sisäänkäynti. Lisäksi järjestäjillä oli lupa vain 250 000 osanottajaan, kun todellisuudessa alueella oli onnettomuuden sattuessa 1,4 miljoonaa henkilöä. On kuitenkin myös esitetty, että kävijämäärää oli liioiteltu imagotarkoituksessa ja että kävijöitä oli todellisuudessa korkeintaan 485 000. Luvun perustana käytetään junaliikenteen kapasiteettia sekä arvioita autolla paikalle tulleiden ja lähialueella asuneiden kävijöiden määrästä.


title: Love Paraden onnettomuus

text: Festivaalin neljää työntekijää ja kuutta kaupungin edustajaa vastaan nostettiin syytteet onnettomuudesta, mutta tuomioistuin päätti hylätä syytteet riittämättömien todisteiden takia huhtikuussa 2016.


title: Love Paraden onnettomuus

text: Oikeudenkäynti, joka on yksi saksan suurimmista, alkoi Dusseldorfissa 8. joulukuuta 2017.


title: Irina Turova

text: Irina Robertovna Turova-Botškarjova (, 14. toukokuuta 1935 Leningrad, Venäjän SFNT – 8. helmikuuta 2012 Moskova, Venäjä) oli Neuvostoliittoa edustanut yleisurheilija, joka kilpaili pikajuoksussa. Hän edusti seuratasolla Dynamo Moskovaa.


title: Irina Turova

text: Turova voitti Bernin EM-kilpailuissa 1954 kolme mitalia: kultaa 100 metriltä ja 4 × 100 metrin viestistä sekä hopeaa 200 metriltä. Hän osallistui kesäolympialaisiin kahdesti, Helsingissä 1952 ja Melbournessa 1956. Turova oli mukana maansa pikaviestijoukkueessa kummallakin kerralla ja sijoittui molemmilla kerroilla neljänneksi. Lisäksi hän osallistui Helsingissä 100 metrin henkilökohtaiselle matkalle, mutta ei selviytynyt finaaliin saakka.


title: Irina Turova

text: Myös Irinan poika Pjotr oli olympiatason yleisurheilija.


title: Uimahypyt kesäolympialaisissa 1904

text: Vuoden 1904 kesäolympialaisten uimahypyt järjestettiin 5. – 6. syyskuuta 1904. Tämä oli ensimmäinen kerta kun laji oli mukana olympialaisten ohjelmassa. Mukana oli 10 osallistujaa kahdesta eri maasta, kolme Saksasta ja seitsemän Yhdysvalloista. Uimahypyt järjestettiin ainoastaan miehille.


title: Jelizaveta Jermolajeva

text: Jelizaveta Jermolajeva (2. huhtikuuta 1930) on Neuvostoliittoa edustanut yleisurheilija, joka kilpaili keskimatkojen juoksussa. Hän voitti kultaa 800 metriltä Tukholman EM-kisoissa 1958 ajalla 2.06,3. Jermolajeva juoksi samalla matkalla vuonna 1957 ajan 2.05,6, joka oli kyseisen vuoden paras aika maailmassa.


title: Emery Roth & Sons

text: Emery Roth & Sons oli yhdysvaltalainen arkkitehtitoimisto, joka toimi vuosina 1938-1996. Toimiston perusti Unkarin juutalainen Emery Roth, alkuperäiseltä nimeltään Róth Imre.


title: Emery Roth & Sons

text: Emery Roth syntyi Itävalta-Unkarissa 1871. Roth muutti Yhdysvaltoihin 13-vuotiaana isänsä kuoleman jälkeen. Arkkitehdin uransa hän aloitti Burnham & Rootin arkkitehtitoimistossa Chicagossa. Chicagosta Roth muutti New Yorkiin, jossa perusti oman arkkitehtitoimiston 1898.


title: Emery Roth & Sons

text: Roth tuli tunnetuksi erityisesti suunnittelemistaan asuin-pilvenpiirtäjistä: the Beresford (1929), the San Remo (1930) ja the Ardsley (1931). Vuonna 1938 Roth otti poikansa Julianin ja Richardin osakkaiksi yritykseensä, mutta yrityksen uusi nimi Emery Roth & Sons otettiin käyttöön vasta 1947. Emery Roth kuoli 20. elokuuta 1948.


title: Emery Roth & Sons

text: Vuonna 1949 valmistunut Look Building oli ensimmäinen merkittävä rakennus, jonka Emery Roth & Sons suunnitteli perustajansa kuoleman jälkeen. Seuraavien kahden vuosikymmenen aikana yrityksen suunnittelemia toimistorakennuksia nousi Manhattanille peräti 70 kappaletta. Rothien suunnittelemia rakennuksia ei juuri pidetä arkkitehtuurin mestariteoksina, mutta ne olivat hyvin suunniteltuja ja toimivia. Monet tunnetut arkkitehdit käyttivät Rotheja avustavana suunnittelutoimistona. He olivat mukana muun muassa Walter Gropiuksen ja Pietro Belluschin MetLife Buildingin ja Minoru Yamasakin World Trade Centerin kaksoistornien suunnittelussa. On vaikeaa löytää arkkitehtitoimistoa, joka olisi muuttanut New Yorkin kaupunkikuvaa yhtä paljon kuin Emery Roth & Sons on tehnyt.


title: Cam Ranhin kansainvälinen lentoasema

text: Cam Ranhin kansainvälinen lentoasema sijaitsee 30 kilometrin päässä Nha Trangn kaupungin keskustasta Vietnamin pohjoisosassa. Lentoasemalla on kaksi yhdensuuntaista kiitotietä. Se on sekä siviili- että sotilasliikenteen käytössä.


title: Liesel Jakobi

text: Elisabeth ”Liesel” Jakobi (s. 28. helmikuuta 1939 Saarbrücken) on saksalainen entinen yleisurheilija, joka kilpaili pituushypyssä ja pikajuoksussa. Hän edusti seuratasolla ATSV Saarbrückeniä. Jakobi voitti pituushypyn kultaa Tukholman EM-kisoissa 1958 tuloksella 614 cm.


title: Liesel Jakobi

text: Jakobi voitti pituushypyssä maansa mestaruuskilpailuissa neljä mitalia, joista yksi oli hopeinen ja kolme pronssisia. Hän menestyi myös 60 metrin juoksussa, jossa hän voitti Länsi-Saksan sisäratojen mestaruuden vuosina 1960 ja 1963.


title: Tuhoeläin

text: Tuhoeläin tai tuholainen on ihmisille haitallinen eläin, joka aiheuttaa ongelmia muun muassa ihmisen terveydelle, elintarvikkeille, asunnolle, kotieläimille, kasveille ja vaatteille. Tuhoeläinten torjumiseksi tulisi pitää asunto puhtaana, joista varsinkin keittiö- ja pesutilat.


title: Tuhoeläin

text:
Elintarvikkeiden tuhoeläimiä on neljää tyyppiä: elintarviketuholaiset, haittaeläimet, satunnaiset vierailijat sekä sisätilojen tuholaiset. Toisaalta haittaeläimiksi voidaan kutsua
kaikkia eläimiä, jotka aiheuttavat ihmiselle haittaa sisärakennuksissa tai teollisuudessa. Lisäksi tuhoeläimiä ovat kasvien tuholaiseläimet.


title: Gustav Kramer

text: Gustav Kramer (11. maaliskuuta 1910 Mannheim - 19. huhtikuuta 1959 Castrovillari, Italia) oli saksalainen ornitologiaan erikoistunut eläintieteilijä.


title: Gustav Kramer

text: Kramer väitteli Berliinissä 1933 afrikankynsisammakon biologiasta ("Untersuchungen über die Sinnesleistungen und das Orientierungsverhalten von Xenopus laevis Daud"). Hän työskenteli Kaiser-Wilhelm-Institutissa Heidelbergissä, ja sittemmin saksalais-italialaisessa instituutissa Rovignossa, missä hän tutki "Lacertidae"-heimon liskoja sekä adriansisiliskon ("Podarcis melisellensis") biologiaa.


title: Gustav Kramer

text: Vuonna 1948 Kramer sai viran Max Planck -instituutin Wilhelmshavenin tutkimusasemalta. Hän huomasi häkkilintujen asettuvan nokka muuttosuuntaan niiden ollessa muuttolevottomuuden vallassa. Kramer oppilaineen ryhtyi tutkimaan muuttolintujen suunistautumista ja muuttolevottomuutta ("Zugunruhe") koeolosuhteissa. He rakensivat metalliverkkopohjaisia häkkejä. Tutkija makasi häkin alla ja kirjasi, mihin suuntaan linnun nokka näytti ja millä orrella se istui. Myöhemmin häkkeihin asennettiin sähköiset rekisteröintilaitteet.


title: Gustav Kramer

text: Kramer ohjasi Konrad Lorenzin kanssa Eberhard Gwinnerin väitöstyötä.


title: Gustav Kramer

text: Kramer kuoli pudotessaan kyyhkynpesältä. Hänen poikansa Peter Kramer on Charles Darwin Foundationin hallituksen puheenjohtaja.


title: Siirtokarjalaisten tie (kappale)

text: Siirtokarjalaisten tie on Toivo Kärjen säveltämä ja Juha Vainion sanoittama musiikkikappale. Sen on levyttänyt Pasi Kaunisto vuonna 1977 Paul Fagerlundin sovittamana.


title: Liisa Laurila

text: Liisa Mari Laurila (s. 1. maaliskuuta 1974 Kajaani) on suomalainen entinen taitouimari. Hän on maan kaikkien aikojen menestynein urheilija lajissaan.


title: Liisa Laurila

text: Laurila osallistui Barcelonan kesäolympialaisiin 1992 sijoittuen yksilökilpailussa 19:nneksi pistein 169,885. Hän on edelleen ainoa suomalainen olympiatasolla esiintynyt taitouimari. Vuoden 1991 EM-kilpailuissa Ateenassa Laurila sijoittui yksilökilpailussa kymmenenneksi.


title: Silkkimalurit

text: Silkkimalurit ("Sericornis") on tiaismalureiden heimoon kuuluva varpuslintusuku. Silkkimalureiden sukuun kuuluu BirdLife Internationalin mukaan kymmenen lajia. Suvun lajimäärä vaihtelee eri lähteissä.


title: Karl Reich

text: Karl Reich (1885 - 1970) oli saksalainen lintukauppias ja lintujen kasvattaja, joka oli ensimmäinen lintujen laulua äänilevylle tallentanut henkilö.


title: Karl Reich

text: Reich kasvatti 1920-luvulla kanarialintuja, jotka hän opetti laulamaan kuin etelänsatakieli ("Luscinia megarhynchos"). Hänen taitonsa oli hämmästyttävä, sillä muut kasvattajat eivät yrityksistään huolimatta siinä onnistuneet, koska etelänsatakielen ja kanarialinnun laulukausi ajoittuu eri ajanjaksolle. Kanarialintu on helppo opettaa laulamaan toisen lajin laulua, kun sille poikasena soitetaan esimerkiksi hempon laulua, eikä se kuule oman lajinsa laulua. Reich piti taitonsa pitkään salaisuutena. Menetelmän salaisuus oli siinä, että hän keinotekoisesti pidensi etelänsatakielen "talvea" eli lisääntymistoiminnoille passiivista aikaa. Hän pidensi häkissä pitämiensä etelänsatakielten kevättä pitämällä niitä pimeässä, ja lisäämällä sitten valoa niin, että niiden laulukausi siirtyi parilla kuukaudella eteenpäin, eli samalle ajanjaksolle kuin kanarialinnun laulukausi. Reich tuli niin taitavaksi, että hän sai etelänsatakielensä laulamaan mihin vuodenaikaan tahansa.


title: Karl Reich

text: Reich teki yhteistyötä saksalaisen tutkijan Hans Dunckerin (1881–1961) kanssa, joka oli lintujen geenitutkimuksen pioneereja.


title: TaylorMade

text: TaylorMade on urheiluvälinevalmistaja Adidaksen omistama golftuotevalmistaja. Yhtiö valmistaa muun muassa golfmailoja, -palloja, -bägejä ja muita golfvarusteita. TaylorMade ei kuitenkaan valmista vaatteita (vain lippiksiä), sillä Adidaksella on kattava valikoima golfvaatteita.


title: Karvakehrääjämäiset

text: Karvakehrääjämäiset (Lasiocampoidea) on yksi perhosten yläheimo. Se lasketaan kuuluvaksi suurperhosiin. Jossain lähteissä ryhmä katsotaan osaksi kehrääjämäisten yläheimoa (Bombycoidea). Karvakehrääjämäisiä perhosia tunnetaan maailmassa yli 2000 lajia, mutta Suomessa on tavattu vain 15 lajin edustajia.


title: Karvakehrääjämäiset

text: Karvakehrääjämäiset perhoset vaihtelevat melko pienistä hyvin suurikokoisiin. Aikuisilla perhosilla on roteva, tuuheakarvainen ruumis ja leveät siivet. Väritys vaihtelee tyypillisesti kellanruskeasta harmaaseen ja siipikuviot ovat yksinkertaisia. Sukupuolidimorfia on hyvin yleistä ja naaraat voivat olla huomattavasti koiraita suurikokoisempia. Naaraan tuottamien feromonien haistamiseksi koirailla on pitkät, leveästi kaksoiskampahampaiset tuntosarvet. Useimmat lajit lentävät yöllä tai hämärässä.


title: Karvakehrääjämäiset

text: Yläheimoon kuuluu kaksi heimoa. Suurempi Lasiocampidae, sekä indoaustralialaisella alueella tavattava pieni Anthelidae. Yläheimon keskeisinä yhdistävinä piirteinä ovat siipisuonituksen rakenne sekä toukkatuntomerkit. Etu- ja takasiipi tarttuvat toisiinsa ampleksiformisesti eli laaja osa takasiivestä koskettaa etusiiven alapintaa. Äänen tuottamiseen tarkoitettua tympanaalielintä ei ole. Myös imukärsä on joko surkastunut tai puuttuu kokonaan eikä aikuinen perhonen nauti ravintoa.


title: Karvakehrääjämäiset

text: Toukat ovat useimmiten tuuheakarvaisia.


title: Manfred Matuschewski

text: Manfred Matuschewski (s. 2. syyskuuta 1939 Oberweimar) on saksalainen entinen yleisurheilija, joka kilpaili keskimatkojen juoksussa. Hän edusti aktiiviurallaan maajoukkuetasolla Itä-Saksaa ja seuratasolla SC Turbine Erfurtia. Matuschewski voitti EM-kisoista yhteensä kolme mitalia, kultaa 800 metriltä vuosina 1962 ja 1966 sekä pronssia samalta matkalta 1969. Hän osallistui olympialaisiin kahdesti, vuosina 1960 ja 1964. Matuschewski sijoittui Roomassa 1960 kuudenneksi, mutta ei päässyt finaaliin saakka Tokion kisoissa 1964.


title: Manfred Matuschewski

text: Matuschewski voitti maansa mestaruuskilpailuista peräti yksitoista mitalia. Hän voitti Itä-Saksan mestaruuden 800 metriltä yhdeksän kertaa ja sijoittui kerran toiseksi, jonka lisäksi hän voitti kultaa 1 500 metriltä vuonna 1969.


title: Agnes Meyer

text: Agnes Jeanette Meyer (2. toukokuuta 1861 Helsinki - 1897 Helsinki) oli suomalainen opettaja ja lähetystyöntekijä. Hän toimi usean vuoden ajan Kiinassa Suomen Vapaakirkon lähetystyöntekijänä.


title: Agnes Meyer

text:
Agnes Jeanette Meyer syntyi Helsingissä 2. toukokuuta 1861. Vanhemmat olivat Jean Meyer (s. 22.5.1829 k. 1866) ja Agnes Bertta Emilia Müller (k. 1872).
Hänen perheensä oli muuttanut 1860 Hollannista Helsinkiin, jossa he pitivät Hotel de Posti -nimistä ravintolaliikettä.


title: Agnes Meyer

text: Ensimmäinen suomalainen lähetystyöntekijä Kiinassa oli Fredrik Fransonin kokouksessa 19-vuotiaana uskoon tullut Agnes Meyer, hän oli myös ensimmäinen Vapaan Lähetyksen lähettämä lähetti Kiinassa. Vuonna 1891 hyväksyttiin Kiinan läheteiksi opettajat Wilhelmiina Arpiainen (1859-1922) ja Verna Hammarên (s. 1863). He saapuivat Kiinaan tammikuussa 1893, toimien Tshinkiangin asemalla Kiinan rannikolla 5 vuoden ajan.


title: Konsta Rasimus

text: Konsta Rasimus (s. 15. joulukuuta 1990 Helsinki) on suomalainen jalkapalloilija, joka edustaa Ykkösessä pelaavaa FC Honkaa. Hän on pelipaikaltaan keskikenttäpelaaja, mutta pystyy myös pelaamaan vasemmalla laidalla tai keskuspuolustajana.


title: Konsta Rasimus

text: Rasimus edusti juniorina Malmin Palloseuraa ja Helsingin Jalkapalloklubia. Hän siirtyi HJK:sta FC Honkaan vuonna 2009, mutta sai pääasiassa vastuuta seuran reservijoukkue Pallohongassa. Kaudella 2010 hän teki ensimmäisen liigamaalinsa Myllykosken Palloa vastaan ja sai enemmän peliaikaa kuin edelliskaudella.


title: Konsta Rasimus

text: Rasimus on edustanut Suomen nuorten ja poikien maajoukkueita. Hänen isänsä Pasi Rasimus oli myös maajoukkuetason jalkapalloilija.


title: Konsta Rasimus

text: Rasimus valittiin pelatessaan Hongassa Veikkausliigan kuukauden joukkueeseen syyskuussa 2018 .


title: Gerda Kraan

text: Gerarda "Gerda" Kraan (s. 30. heinäkuuta 1933 Leiden) on alankomaalainen entinen yleisurheilija, joka kilpaili keskimatkojen juoksussa. Hän edusti seuratasolla De Bataven -seuraa. Kraan voitti kultaa Belgradin EM-kisoissa 1962 ajalla 2.02,8. Hän osallistui olympialaisiin kahdesti, vuosina 1960 ja 1964. Kraan ei päässyt finaaliin saakka Roomassa 1960, mutta Tokion kisoissa 1964 hän sijoittui seitsemänneksi.


title: Robert Milsom

text: Robert Milsom (s. 2. tammikuuta 1987 Redhill) on englantilainen jalkapalloilija, pelipaikaltaan keskikenttäpelaaja.


title: Korpunoi

text: Korpunoi () on kylä ja maalaiskunta Leningradin alueen Lomonosovin piirissä Venäjällä. Kylä sijaitsee Nuolijoen varrella Pietarin lounaispuolella. Korpunoin kylässä on 7 600 ja kunnassa 9 700 asukasta (vuonna 2010).


title: Korpunoi

text: Korpunoin kunnan pinta-ala on 33,7 neliökilometriä. Se rajoittuu Lomonosovin piirin Annamoision, Teppolan ja Ropsunhovin kuntiin sekä Pietarin kaupungin Pietarhovin piiriin. Keskuskylän Korpunoin lisäksi kuntaan kuuluvat seitsemän kylää: Raikkosi eli Nuolijoki (ven. Райкузи, "Raikuzi"), Rospeekka (Разбегаево, "Razbegajevo"), Sameraisi (Новополье, "Novopolje"), Srednjaja Kolonija (Средняя Колония), Staryje Zavody (Старые Заводы), Vellankontu (Велигонты, "Veligonty") ja Ylä-Kalanisto (Верхняя Колония, "Verhnjaja Kolonija").


title: Korpunoi

text: Toiseen maailmansotaan saakka seudulla asui venäläisten lisäksi inkerinsuomalaisia ja saksalaisia. Raikkosi, Rospeekka ja Sameraisi kuuluivat Hietamäen luterilaiseen seurakuntaan. Jälkimmäisessä oli myös ortodoksisia inkerikkoja. Nuolijokeen laskevan Mustajoen suussa sijaitseva kunnan entinen keskuspaikka Staryje Zavody on saanut alkunsa 1700-luvun alussa syntyneestä Strelnan tiilitehtaan työläisasutuksesta. Vuonna 1810 Nuolijoen varrelle perustettiin saksalaisia siirtokuntia. Venäläisessä Korpunoin kylässä oli suuriruhtinaan kartano.


title: Korpunoi

text: Nykyään Korpunoi on Lomonosovin piirin suurin asutuskeskus. Siellä toimii Lomonosovskajan suurkanala, joka on yksi Euroopan suurimmista. Kunnassa on keskikoulu, Korpunoin ja Rospeekan kulttuuritalot, kaksi kirjastoa ja poliklinikka. Nähtävyyksiin kuuluu entisen Korpunoin kartanon puisto. Kunnan alueella on laajoja puutarhapalsta-alueita.


title: Hans Duncker

text: Hans Duncker (1881–1961) oli saksalainen biologi, lintujen geenitutkimuksen pioneereja.


title: Hans Duncker

text: Duncker opiskeli biologiaa Göttingenin yliopistossa, jossa hän väitteli filosofian tohtoriksi 1905. Hän sai opettajan viran bremeniläisestä korkeakoulusta, ja asui Bremenissä loppuelämänsä ajan.


title: Hans Duncker

text: Vuonna 1921 Duncker tutustui Karl Reichiin, lintukauppiaaseen ja lintujen kasvattajaan, ja yhdessä miehet ryhtyivät tutkimaan kanarialintujen ja muiden lemmikkilintujen laulua ja höyhenpuvun periytyvyyttä. 1925 Duncker tapasi varakkaan Carl Cremerin (1858–1938), jonka järjestämän taloudellisen tuen turvin Duncker ja Reich aloittivat laajamittaisen tutkimuksen undulaatin värimuunnoksista. He saivat käyttää Cremerin aviaarioita ja satoja lintuhäkkejä. Samoihin aikoihin he aloittivat projektin, jonka tarkoituksena oli risteyttää kanarialintu ja eteläamerikkalainen tulitikli ("Carduelis cucullata"), ja saada aikaan kanarialinnun punainen värimuunnos. Tämä kokeilu epäonnistui, sillä he saivat aikaiseksi vain punaruskeita kanarialintuja. Duncker havaitsi undulaatin höyhenpuvun värin koostuvan kolmesta geenitekijästä, joiden ansiota olivat kaikki mahdolliset värimuunnokset.


title: Hans Duncker

text: Duncker oli rotuhygienian kannattaja. Saksan kansallissosialistisen työväenpuolueen noustua valtaan 1933 hän kannatti ja edisti käsitystä myönteisestä rotuhygieniasta. Hän liittyi kansallissosialistiseen puolueeseen. Häntä syytettiin natsiksi, mutta nykyisin tiedetään hänen liittyneen puolueeseen vastahakoisesti. Toisen maailmansodan jälkeen Duncker järjesti ja luetteloi uudelleen Bremenin Übersee-Museumin.


title: Nevskaja zastava

text: Nevskaja zastava () on historiallinen kaupunginosa ja kunnallishallintoalue Pietarin Nevan piirissä Venäjällä. Se sijaitsee Nevan vasemmalla rannalla Obvodnyi-kanavan eteläpuolella.


title: Nevskaja zastava

text: Kaupunginosa on saanut nimensä vuonna 1723 rakennetun Pähkinälinnan maantien alussa sijainneesta tulliportista (ven. "zastava"). 1700-luvulla maantien varrelle syntyivät mm. Smolenskojen, Mihail-Arhangelin, Aleksandrovskojen, Štšemilovkan ja Murzinkan kylät. Vuosisadan loppupuolella seudulle rakennettiin hoviylimysten kartanoita. Vuonna 1744 perustettiin keisarillinen posliini- ja 1780-luvulla lasitehdas, joiden ympärille syntyi työläisasutuksia. 1800-luvulla ja 1900-luvun alussa Nevskaja zastava oli yksi Pietarin teollisista esikaupungeista, jonka työläiset osallistuivat aktiivisesti vallankumousliikkeen toimintaan. Tehtaista suurimpia olivat Semjannikovin, Aleksandrovskin ja Obuhovin valimot ja konepajat.


title: Nevskaja zastava

text: Vuonna 1917 alue liitettiin Pietarin kaupungin Nevan piiriin. 1920-luvulta lähtien ja toisen maailmansodan jälkeen sinne rakennettiin uusia asuinalueita ja julkisia rakennuksia. Samaan aikaan uudistettiin alueen teollisuutta. Vuonna 1970 valmistui Nevan rannalla sijaitseva jokiasema. Tärkeimmät liikenneväylät ovat entistä Pähkinälinnan maantietä seuraava Obuhovskoi Oborony -prospekti sekä metrolinja, joka käsittää mm. Jelizarovskajan, Lomonosovskajan, Proletarskajan ja Obuhovon asemat.


title: Nevskaja zastava

text: Seudun historiasta kertoo vuonna 1967 perustettu Nevskaja zastava -museo.


title: Pitäjänlaki

text: Pitäjänlaki on joko kihlakunnanoikeuden tai pitäjänkokouksen säätämä ja maaherran (kuvernöörin) vahvistama sekä koko (suur)pitäjälle tarkoitettu historiallinen järjestyssääntö, jonka perusteella kihlakunnankäräjät saivat oikeuden sakottaa pitäjäläisiä sen rikkomisesta tai laiminlyömisestä. Etelä- ja Keski-Pohjanmaalla vuoden 1742 kyläjärjestysohjeen perusteella laaditut pitäjänkyläasetukset olivat pitäjänlakeja siksi, että kyläkokouksissa tai kylänoikeudessa tehdyistä päätöksistä sai vuonna 1757 annetun kuninkaallisen päätöksen mukaan valittaa kihlakunnankäräjille, joka ratkaisi valituksen asianomainen kyläjärjestys lakikirjanaan.


title: Pitäjänlaki

text: Pitäjänlakeja painettiin Ilmajoen (1805, 1821, 1846), Kuortaneen (1810), Kälviän (1816), Lapväärtin (1816), Lohtajan (1818), Isonkyrön (1834), Lapuan (1843), Laihian (1869) ja Vähänkyrön (1880) pitäjäläisten tarpeisiin. Kyläyhteisöjen taloudellista yhteistyötä koskevissa kysymyksissä käräjät ratkoivat syntyneitä kiistoja harvakseltaan pitkin 1800-lukua. Järjestysrikkomuksissa, joihin kuuluivat esimerkiksi yöjuoksu, kuokkavierailu, luvattomat tanssit ja niihin osallistuminen sekä joutilaisuus, rangaistiin sen sijaan vain Ilmajoen, Lapuan, Laihian ja Vähänkyrön kyläasetusten mukaan. Muualla Etelä-Pohjanmaalla sekä mainituissakin pitäjissä ennen pitäjälakeja sakotettiin järjestysasioissa erityisten pitäjänsopimusten nojalla.


title: Pitäjänlaki

text: Oikeudellisesti pitäjänlaeista merkittävin oli Lapuan laki, alkuperäiseltä nimeltään "Hallitus Sääntö ja Kylän Asetus, Lapuan Pitäjäsä, laitetut wuonna 1843", joka painettiin seuraavana vuonna. "Pohjalaisia"-näytelmän käsikirjoituksessa hallitussääntö mainitaan pari kertaa oikealta nimeltäänkin. Lisäksi näytelmässä tuodaan esille käsite pitäjänlaki, kun yhden päähenkilön Harrin suuhun asetetaan hallitussäännön 7.§:n mukainen repliikki: ”Siihen (purpurin soitto) saakin loppua tältä päivältä, että ehditte kymmeneksi kotihinne, niinkuin pitäjän laki määrää.”


title: Pitäjänlaki

text: Painettuja kyläasetuksia edelsivät yleistä järjestystä koskeneet pitäjänsopimukset, joille oli hankittu maaherran vahvistus ja jotka asettivat niitä rikkoneille uhkasakkoja. Ensimmäiset järjestyssäännöt syntyivät pääasiassa 1700-luvun kolmena viimeisenä vuosikymmenenä, Vöyrin asetus jo 1749. Järjestyssäännöt, joita välillä myös täydennettiin, olivat monin paikoin kihlakunnanoikeuksien ohjenuorana kymmeniä vuosia, esimerkiksi Kyrönmaassa satakunta vuotta. Ruotsinkielisellä Pohjanmaalla, Isossakyrössä ja Järviseudulla järjestysrikkomusten käräjätuomiot perustuivat yksinomaan pitäjänsopimuksiin. Käytännössä ei ollut eroa, tuliko sakotetuksi pitäjänsopimuksen vai pitäjänlain perusteella.


title: Pitäjänlaki

text: Kun pitäjänsopimusten ja -lakien nojalla kihlakunnanoikeudet ryhtyivät Etelä-Pohjanmaalla rankaisemaan sääntöjä rikkoneita, voi puhua pitäjäkurista. Pitäjälainsäädännön toteutumista valvoivat kylissä oltermannit, seksmannit, kihlakunnanoikeuden lautamiehet sekä ylimpänä nimismiehet, joista viimeksi mainitut toimivat käräjillä syyttäjinä. Sekä pitäjänlait että pitäjänsopimukset kuulutettiin vuosittain kirkossa.


title: Pitäjänlaki

text: Järjestyssääntöihin perustunut paikallislainsäädäntö oli eteläpohjalaista erikoisuutta, sillä vaikka läntisessä Suomessa, Hämeessä ja 1800-luvun lopulla myös Karjalassa laadittiin vastaavanlaisia järjestyssääntöjä, niiden käräjäkäsittelyistä ei ole – mahdollisia yksityistapauksia lukuun ottamatta – lainkaan tietoja. Myöskään Keski- ja Pohjois-Pohjanmaalla ei järjestyskysymyksistä käyty käräjiä paikallislainsäädännön pohjalta.


title: Pitäjänlaki

text: Pitäjälainsäädännön rangaistuksia olivat ainoastaan sakot, joiden suuruus vaihteli pitäjittäin. Ankarimmin sakotettiin Laihialla, jossa esimerkiksi ulkonaliikkumiskiellon rikkomisesta määrättiin sakkoa viisi ja luvattomasta hevosajelusta kaksikymmentä ruplaa. Samoista rikkomuksista sai Lapualla sakkoa seitsemän ruplaa, josta yöjuoksun osuus oli kaksi ruplaa. Sakoista nimismies peri yleensä puolet, ja loppuosa siirtyi pitäjän köyhille. Käytännössä kihlakunnanoikeus toimi näin pitäjälainsäädännön ylimpänä oikeusasteena, johon voitiin vedota kylänoikeuden päätöksistä.


title: Univision

text: Univision on yhdysvaltalainen, espanjankielinen televisiokanava. Se on yksi Yhdysvaltojen suurimpia televisiokanavia ja suurin espanjankielinen televisiokanava. Ensimmäiset lähetykset kanava lähetti vuonna 1962 KMEX-TV -nimellä. Yhtiön nimi oli vuoteen 1987 asti Spanish International Network. Univisionilla on kaksi rinnakkaiskanavaa, Telefutura ja Galavisión.


title: Nevskaja zastava (museo)

text: Nevskaja zastava () on museo Pietarin Nevan piirin samannimisessä kaupunginosassa Venäjällä.


title: Nevskaja zastava (museo)

text: Museo sijaitsee entisen Aleksandrovskojen kylän tyypillisessä 1800-luvun lopun kaksikerroksisessa puutalossa. Alun perin siinä asui neljä työläisperhettä. Vuosina 1894–1895 talossa asuneen Vasili Šelgunovin luona kokoontui V.I. Leninin johtama paikallisten työläisten marksilainen kerho. Vuonna 1967 rakennukseen avattiin vallankumoushistoriallinen kansanmuseo. 1970-luvun alussa sen yhteyteen pystytettiin Pietarin ensimmäisille marksilaisille omistettu muistomerkki, joka käsittää Leniniä esittävän kohokuvan sekä Ivan Babuškinin, Gleb Kržižanovskin, Nadežda Krupskajan, Šelgunovin ja Aleksanteri Schottmannin rintakuvat. Vuodesta 1995 lähtien talossa toimii Nevan piirin historiasta kertova kotiseutumuseo.


title: Nevskaja zastava (museo)

text: Nevskaja zastava -museo esittelee Nevan rantojen ja niiden asuttamisen historiaa, seudulla toiminutta teollisuutta, Leningradin piirityksen aikaisia tapahtumia sekä paikallisten merkkihenkilöiden toimintaa. Museoon kuuluu 1800-luvun lopun tyyliin sisustettu Vasili Šelgunovin muistohuone, jossa on hänelle kuuluneita esineitä.


title: Nevskaja zastava (museo)

text: Museon osoite on Novo-Aleksandrovskajakatu 23. Lähin metroasema on Proletarskaja.


title: Kuninkaantekijät

text: Kuninkaantekijät on M. G. Soikkelin vuonna 2010 ilmestynyt fantasiaromaani. Teos on tekijänsä esikoisromaani ja sen julkaisi Vaskikirjat. "Kuninkaantekijät" on aikuisfantasiaa, jonka teemana on vallan käyttö. Kriitikko Toni Jerrmanin mukaan teos hyödyntää lajityypin totunnaisia lähtökohtia, mutta kääntää ne välillä päälaelleen.


title: Kuninkaantekijät

text: Päähenkilö Imanti on köyhä naimakauppojen järjestäjä, joka saa töitä kolmelta vaikutusvaltaiselta mieheltä. Pappi, jaarli ja kauppias juonittelevat saadakseen tietyn miehen Serekritian valtaistuimelle, joka on ollut tyhjänä kuningas Narlin kuoltua. Imanti lähtee parantajana ja laivaemäntänä heidän mukaansa matkalle kohti valtakunnan pääkaupunkia. Hänkin pelaa peliä oman ja poikansa edun hyväksi. Keskeisessä asemassa tässä on Imantin palvoman Atamamun naamio.


title: Kuninkaantekijät

text: Toni Jerrman sanoi "Helsingin Sanomien" arvostelussaan "Kuninkaantekijöiden" tuovan kansainvälisellä tyylillään tuoreen tuulahduksen suomalaisen aikuisfantasian kenttään. Hänen mukaansa alan ulkomaisista edustajista teos vertautuu erityisesti Ursula K. Le Guinin teoksiin. "Satakunnan Kansan" arvostelijan Jari O. Hiltusen mukaan Soikkelin kirjoittajanote on tyylikäs ja pitkälle hiottu. "Lapin Kansan" Erkki Wideniuksen mielestä kirjan jälkinäytös on turha, mutta muuten kirja on hallittu kokonaisuus. "Tähtivaeltaja"-lehden Jukka Halmeen mukaan teos on lyhyt, mutta siinä ”on paukkuja enemmän kuin useimmissa mammuttimaisissa lukuromaaneissa”. "Aviisin" Oskari Rantalan mukaan kirjailija ”tavoittelee tekstiinsä vanhahtavaa poljentoa, joka ei aina toimi, vaan tuntuu ajoittain kömpelöltä”. Muuten tarina pitää otteessaan.


title: Paha nakki

text: Paha nakki on huumorirock-yhtye Turo’s Hevi Geen studioalbumi. Se julkaistiin heinäkuussa 2010.


title: Kaakaovoi

text: Kaakaovoi on kaakaopavuista puristettava kaakaon makuinen rasva. Se muistuttaa koostumukseltaan hieman voita tai margariinia mutta on huoneenlämmössä kuitenkin niitä kiinteämpää.


title: Kaakaovoi

text: Kaakaovoin rasvahapot koostuvat yli 95 prosenttisesti kolmesta rasvahaposta eli palmitiinihaposta (noin 25 %), steariinihaposta (noin 37 %) ja oleiinihaposta (noin 33 %) sekä lisäksi pienestä määrästä monityydyttymätöntä linolihappoa (18:2, n-6) ja tyydyttynyttä arakidihappoa (20:0). Kaakaovoin rasvahappokoostumus vaihtelee hieman kasvualueen mukaan.


title: Kaakaovoi

text: Kaakaovoita on käytetty suppojen (suppositorio, peräpuikko) materiaalina.


title: Ashantin hallintoalue

text: Ashanti on yksi Ghanan kymmenestä hallintoalueesta. Se sijaitsee Keski-Ghanassa sisämaalla. Yli puolet hallintoalueesta on päiväntasaajan kostealla metsävyöhykkeellä. Ihmisen toiminnan ja maastopalojen takia metsä on muuttunut savanniksi varsinkin hallintoalueen koillisosassa. Ashantin alueella on Ghanan suurin järvi, Bosomtwe, ja useita pienempiä järviä ja jokia.


title: Ashantin hallintoalue

text: Ashantissa asuvista ihmisistä suuri osa on ašanteja. Alueen tärkein elinkeino on maatalous. Ghanan kaakaosta suurin osa on kasvanut Ashantissa. Se on myös tärkeä kullantuotannon keskus.


title: Ashantin hallintoalue

text: Ashantin pääkaupunki on Kumasi. Väestö on jakaantunut epätasaisesti; kolmannes asuu Kumasin suurkaupunkialueella.


title: Ashantin hallintoalue

text: Ashantin hallintoalue on jaettu 27 piirikuntaan, ne ovat:


title: Vladimir Arabadžiev

text: Vladimir Văltšev Arabadžiev (bul. Владимир Вълчев Арабаджиев, s. 16. maaliskuuta 1984 Plovdiv) on bulgarialainen moottoriurheilija.


title: Vladimir Arabadžiev

text: Arabadžiev on aiemmin kilpaillut Italian F3-sarjassa vuonna 2006, Euroseries 3000 -sarjassa vuonna 2007, International Formula Master -sarjassa vuosina 2008-09 ja Aasian GP2-sarjassa kaudella 2009–10. Vuonna 2010 Arabadžiev kilpaili GP2-sarjassa Coloni-tallissa. Hän ei saavuttanut pisteitä. Kauden loppua kohti hän menetti paikkansa ja hänen tilalleen tuli Uuden-Seelannin Brendon Hartley. Arabadžiev ajoi myös kaksi kilpailua Auto GP -sarjassa voittaen yhden kilpailun.


title: Kaakaojuoma

text: Kaakaojuoma eli kaakao on kuumana tai kylmänä nautittava juoma, jonka pääainekset ovat kaakaojauhe ja maito. Kaakaojauheen ohella tai sijasta voidaan käyttää myös raastettua suklaata.


title: Kaakaojuoma

text: Kaakaojuomaan saatetaan lisätä sokeria ja kuumaan kaakaojuomaan myös kermavaahtoa tai vaahtokarkkeja. Kuumassa kaakaojuomassa saatetaan maidon sijasta käyttää vettä. Kaakaojuomat ovat yleensä alkoholittomia, mutta on olemassa myös alkoholipitoisia kaakaojuomia, kuten Minttu-viinaa sisältävä "minttukaakao".


title: Kaakaojuoma

text: Kaakaossa on proantosyanidiini-nimisiä flavonoideja.


title: Ålands Mobiltelefon

text: Ålands Mobiltelefon Ab (ÅMT) on ahvenanmaalainen GSM-operaattori. ÅMT on osa Ålands Telefonandelslag yhtiötä, joka kuuluu Finnet-ryhmään.


title: Uimahypyt kesäolympialaisissa 1908

text: Vuoden 1908 kesäolympialaisten uimahypyt järjestettiin 14. ja 24. heinäkuuta 1908. Tämä oli toinen kerta kun laji oli mukana olympialaisten ohjelmassa. Mukana oli 39 osanottajaa yhdeksästä eri maasta. Uimahypyt järjestettiin ainoastaan miehille.


title: Lentokoneen siipi

text: Lentokoneen siipi on kiinteäsiipisen ilmaa raskaamman ilma-aluksen nostovoiman luova rakenne.


title: Lentokoneen siipi

text: 2000-luvulla siiven käsite on voinut näennäisesti hämärtyä, koska lentokoneen siipi ja runko voivat yhdentyä, esimerkiksi lentävä siipi tai lifting body -tyyppisissä lentokoneissa, mutta edelleen on olemassa suurimman osan ilma-aluksen nostovoimasta aerodynaamisesti tuottava rakenne. Siipi tuottaa nostovoiman kulkiessaan ilman lävitse pääasiassa aikaansaamalla alipaineen siiven yläpinnan etuosaan ja taittamalla ilmavirtaa (alastaite). Siksi siivellä on virtaviivainen muoto, siiven poikkileikkaus, siipiprofiili, määrää siiven aerodynaamiset ominaisuudet: nostovoiman, vastuksen ja sakkauksen eli virtauksen irtoamisen. Siiven tasomuoto vaikuttaa tähän nostovoiman riippuessa siipipinta-alasta. Siipi ja sen nostovoima tuottavat suuren osan lentokoneen vastuksesta. Siiven nostovoima on 1–2 kertalukua suurempi kuin vastus.


title: Lentokoneen siipi

text: Siipiprofiilille olennaisia parametreja


title: Lentokoneen siipi

text: Siipiprofiilin tuottama nostovoima on verrannollinen virtauksen kohtauskulmaan siiven jänteen suhteen siihen asti, kun virtaus irtoaa sakkauskohtauskulmalla (tyypillisesti 15 astetta).


title: Lentokoneen siipi

text: Siipien lukumäärä (siipi on tässä vasemman ja oikean siiven ja ns. välisiiven muodostama kokonaisuus)


title: Lentokoneen siipi

text: Siipiä on nykyisin päällekkäin vain yksi, mutta 1900-luvun alussa useitakin:


title: Lentokoneen siipi

text: Tandem-siiveksi kutsutaan tilannetta, jossa lentokoneessa on kaksi peräkkäistä likimain samankokoista siipeä. Kaksitasoisissa koneissa ylempi siipi on usein hieman edempänä kuin alempi siipi. Tämä luo stabiilisuutta. Päinvastainen konfiguraatio on esimerkiksi Beechcraft Staggerwing -koneessa.


title: Lentokoneen siipi

text: Siipi tuetaan nykyisin siiven sisällä olevilla rakenteilla pieniä hitaita yleisilmailukoneita jne. lukuun ottamatta. Aikojen kuluessa siiven tuennassa on käytetty monenlaisia ratkaisuja:Siipi voi olla


title: Lentokoneen siipi

text: Siiven tasomuoto vaikuttaa vastukseen ja sakkausominaisuuksiin. Muuttuvan geometrian siipi on eräs ratkaisu hidaslennon ja nopean lennon vaatimuksiin siivelle.


title: Lentokoneen siipi

text: Sivusuhde on siiven kärkivälin ja keskimääräisen siiven profiilin jänteen välinen suhde:


title: Lentokoneen siipi

text: Siiven nuolikulma vähentää vastusta suurilla nopeuksilla. Sillä on vaikutusta stabiliteettiin ja painopisteen ja aerodynaamisen keskiön väliseen asemaan:


title: Lentokoneen siipi

text: Muuttuva geometria:


title: Lentokoneen siipi

text:
Nuolikulma voi pysyä vakiona tai muuttua tyvestä siiven kärkeen
Pyrstö


title: Lentokoneen siipi

text: V-kulma (siiven kärjen ja tyven välinen korkeusero) vaikuttaa lentokoneen stabiiliuuteen


title: Lentokoneen siipi

text: Niksatuissa siivissä V-kulma muuttuu matkalla tyvestä kärkeenSiipi ja runko voivat hoitaa toistensa tehtäviä tai olla erillisiä


title: Lentokoneen siipi

text: Siiven asetuskulma on siiven tyviprofiilin jänteen ja koneen pituusakselin välinen kulma. Sillä aikaansaadaan nostovoimaa, kun lentokone lentää vaakalentoa ja lentokoneen runko on tällöin vaakasuorassa sisällä olevien matkustajien jne. kannalta. Asetuskulma voi olla:


title: Lentokoneen siipi

text: Hidaslennossa siiven nostovoimaa lisätään jättöreunaan liittyvillä laipoilla. Sekä hidaslennossa että liikehdinnässä etureunaan asennetut solakot lisäävät nostovoimaa ja siirtävät sakkausta korkeammalle kohtauskulmalle. Erittäin voimakkaassa liikehdinnässä pyörteittimet siiven etureunassa estävät virtauksen irtoamista. Siiven ylä- ja alapinnan paine-ero pyrkii tasoittumaan siten, että virtausta tapahtuu siiven tyvestä kärkeen muodostaen kärkipyörteen. Rajakerrosaidat siiven pinnalla vähentävät tätä virtausta ja sen aikaansaamaa häviötä. Winglet toimii samalla periaatteella siiven kärjessä.


title: Lentokoneen siipi

text: Muut osat


title: Kaakaojauhe

text: Kaakaojauhe on kaakaopuun siemenistä eli kaakaopavuista valmistettu tuote. Sitä saadaan, kun paahdetut pavut puristetaan massaksi, josta poistetaan kaakaovoi ja joka jauhetaan sitten hienoksi. Kaakaojauhetta käytetään yhtenä kaakaojuoman pääaineosana maidon tai veden lisäksi. Kaakaojauhetta voidaan käyttää myös leivonnaisiin ja jälkiruokiin.


title: Kaakaojauhe

text: Kaupan makeutetut kaakaojauheet ja kaakaojuomajauheet sisältävät pääasiassa sokeria. Nimikkeellä ”makeutettu kaakaojauhe” saa myydä EU:ssa tuotetta, jossa on vähintään 32 prosenttia kaakaota. ”Kaakaojuomajauheen” pitää sisältää vähintään 25 prosenttia kaakaojauhetta. Loppu on sakkaroosia.


title: Natalja Pogonina

text: Natalja Andrejevna Pogonina (, s. 9. marraskuuta 1985 Vladivostok) on venäläinen shakinpelaaja. 2004 hän sai shakin naisten suurmestarin arvon. Hänen FIDE-arvonsa on tällä hetkellä 2501.


title: Natalja Pogonina

text: Pogonina on naisten shakin suurmestari. Hän oppi shakinpelaamisen viiden vuoden iässä, kun hänen isoisänsä opetti hänelle alkeet, ja hän on viettänyt paljon aikaa shakin parissa sitten 1993 kun hän voitti koulun tammiturnauksen. 1998 hän voitti alle 14-vuotiaiden Venäjän-mestaruuden.


title: Natalja Pogonina

text: Viimeiset voittonsa Pogonina sai 2008 kun hän voitti kultaa sekä pronssia joukkuepikashakissa. Pogonina on myös voittanut äänestysshakissa koko maailmaa vastaan, joka järjestettiin Chess.com:issa. Nataliaa vastaan liittoutui muutamia tuhansia pelaajia.


title: Uimahypyt kesäolympialaisissa 1912

text: Vuoden 1912 kesäolympialaisten uimahypyt järjestettiin 6. – 15. heinäkuuta 1912. Tämä oli kolmas kerta kun laji oli mukana olympialaisten ohjelmassa. Mukana oli 57 osanottajaa kymmenestä eri maasta.


title: Román Martínez

text: Román Fernando Martínez (s. 27. maaliskuuta 1983 Morón, Argentiina) on argentiinalainen jalkapalloilija. Hän edustaa tällä hetkellä argentiinalaista Tigreä ja on pelipaikaltaan keskikenttäpelaaja.


title: Román Martínez

text: Martínez aloitti uransa paikallisseura Deportivo Morónista vuonna 2000. Edustettuaan joukkuetta neljän kauden ajan, hän siirtyi maan pääsarjaseura Arsenal Sarandíin kaudeksi 2004–2005.


title: Román Martínez

text: Vuonna 2006 hän siirtyi lainasopimuksella alemmalla sarjatasolla pelanneeseen Tigreen. Joukkue nousi kauden päätteeksi pääsarjaan ja sijoittui syyskaudella 2008 toiseksi. Sijoitus oli sen tähän astisen seurahistorian korkein.


title: Román Martínez

text: Kaudeksi 2008–2009 Martínez siirtyi espanjalaisseura Espanyoliin. Hän teki ensimmäisen maalinsa joukkueessa 13. joulukuuta 2008 ottelussa Valenciaa vastaan. Martínez sai kiitettävästi peliaikaa läpi kauden, sillä samalla pelipaikalla normaalisti pelannut Iván de la Peña kärsi jatkuvista loukkaantumisista. Hän pelasi lopulta kauden aikana 32 ottelua ja teki niissä viisi maalia.


title: Román Martínez

text: Kesällä 2009 hän siirtyi kauden kestävällä lainasopimuksella pääsarjaan nousseeseen Tenerifeen. Hän teki kauden aikana yhteensä viisi maali, joista neljä tuli viimeisien seitsemän ottelukierroksien aikana. Maalit pelastivat tärkeitä pisteitä Sporting Gijónia ja Racing Santanderia vastaan, mutta lopulta sekään ei riittänyt vaan joukkue putosi pääsarjasta.


title: Román Martínez

text: Hän palasi kaudeksi 2010–2011 Tigreen lainasopimuksella.


title: Pär Engsheden

text: Pär Engsheden (s. 1967) on ruotsalainen vaatesuunnittelija. Hän on suunnitellut omia mallistoja vuodesta 1996. Hän on tullut tunnetuksi Ruotsin prinsessoille Victorialle ja Madeleinelle sekä kuningatar Silvialle suunnittelemistaan iltapuvuista. Engsheden nousi kuuluisuuteen suunniteltuaan Madeleinelle Nobel-juhlaan 2002 punaisen, kohua herättäneen puvun, jonka sanottiin olevan liian paljastava prinsessalle. Hän on suunnitellut lähes kaikki Nobel-puvut Ruotsin prinsessoille ja kuningattarelle, mutta hänen tunnetuin pukunsa lienee Victorian hääpuku. Sekin herätti hiukan puhetta, koska siinä oli melko avara kaula-aukko sekä kuninkaallisille epäominaiset lyhyet hihat. Monet muistavat myös hänen suunnittelemansa liilan hameen, jota Victoria käytti julkistaessaan kihlauksensa Daniel Westlingin kanssa.


title: Pär Engsheden

text: Engsheden tunnetaan monipuolisuudestaan. Hän osaa suunnitella sekä Victorian suosimia yksinkertaisia asuja että Madeleinelle enemmän yksityiskohtaisia pukuja.


title: 24 tunnin kello

text: 24 tunnin kello on tapa ajan esittämiseen, jossa vuorokauden tunnit on numeroitu arvoilla 0–23 keskiyöstä alkaen. 24 tunnin kello on maailman yleisimmin käytetty ajan esitysmuoto.


title: 24 tunnin kello

text: 12 tunnin kello eli järjestelmä, jossa samoilla numeroilla 1–12 merkitään sekä aamu- että iltapäivän tunteja, jotka tarvittaessa erotetaan toisistaan esimerkiksi merkinnöillä AM ja PM, ovat käytössä muun muassa Australiassa, Kanadassa (pois lukien Quebec), Intiassa, Filippiineillä sekä Yhdysvalloissa. Monissa maissa käytetään sekä 12 että 24 tunnin muotoja. 12 tunnin muotoa käytetään yleensä puhekielessä. 24 tunnin muodosta käytetään Yhdysvalloissa myös nimitystä sotilasaika ja astronominen aika. 24 tunnin esitysmuoto on standardin ISO 8601 mukainen esitysmuoto. Ilmailussa ja merenkulussa 24 tunnin esitysmuoto on kansainvälinen standardi.


title: 24 tunnin kello

text: Ennen itsenäisyyttä Suomessa käytettin 12-tuntista kellonajan merkintää lisukkeilla ap. (aamupäivä) ja ip. (iltapäivä), joskus e.p.p. ja j.p.p. (ennen ja jälkeen puolen päivän). Ruotsiksi nimitykset olivat f.m. ja e.m.. Siirtymä 24-tuntiseen kelloon tapahtui 1920-30-luvuilla. Esimerkiksi rautateiden aikataulut siirtyivät käyttämään 24-tuntista esitystapaa 15. toukokuuta 1928.


title: 24 tunnin kello

text: Useimmissa maissa tietokoneet käyttävät 24 tunnin aikaa. Yleensä käyttäjä voi helposti vaihtaa 24 tunnin muotoon kieliasetuksista alueasetuksia muuttamatta.


title: Ghencean hautausmaa

text: Ghencean hautausmaa sijaitsee Bukarestissa, Romaniassa. Sen sotilashautausmaalle on haudattu muun muassa diktaattori Nicolae Ceaușescu sekä hänen vaimonsa Elena Ceaușescu.


title: Uimahypyt kesäolympialaisissa 1920

text: Vuoden 1920 kesäolympialaisten uimahypyt järjestettiin 22. – 29. elokuuta 1920. Tämä oli neljäs kerta kun laji oli mukana olympialaisten ohjelmassa. Mukana oli 53 osanottajaa 14 eri maasta.


title: Greater Accra

text: Greater Accra on yksi Ghanan kymmenestä hallintoalueesta. Sen pääkaupunki on Atlantin valtameren rannalla sijaitseva Accra. Accra on myös koko Ghanan valtion pääkaupunki.


title: Greater Accra

text: Greater Accra jakautuu piirikuntiin, kuten muutkin Ghanan hallintoalueet. Alla luettelo Greater Accran piirikunnista.


title: Céline Bara

text: Céline Bara (s. 9. syyskuuta 1978 Antony, Ranska) on ranskalainen pornonäyttelijä.


title: Jürgen Haase

text: Jürgen Haase (19. tammikuuta 1945 Friedersdorf) on saksalainen entinen yleisurheilija, joka kilpaili kestävyysjuoksussa. Aktiiviurallaan hän edusti maajoukkuetasolla Itä-Saksaa ja seuratasolla SC Leipzigia. Haase voitti EM-kisoista kolme mitalia, kultaa 10 000 metriltä vuosina 1966 ja 1969 sekä hopeaa samalta matkalta vuonna 1971. Hän osallistui olympialaisiin kerran, Méxicossa 1968. Tuolloin Haase sijoittui 10 000 metrillä viidenneksitoista.


title: Jürgen Haase

text: Haase ryhtyi urheilu-uransa jälkeen juoksuvalmentajaksi ja oli Saksan jälleenyhdistymisen jälkeen maan liiton valmentaja. Hänen valmennettavistaan ehkä tunnetuin oli kestävyysjuoksija Kathrin Weßel, joka kilpaili 1980- ja 1990-luvuilla.


title: Werner von Moltke

text: Werner Konrad Graf von Moltke (s. 24. toukokuuta 1936 Mühlhausen) on saksalainen entinen yleisurheilija, joka kilpaili kymmenottelussa. Hän edusti seuratasolla Universitätssportclub Mainzia. Von Moltke voitti EM-kisoista kaksi mitalia, kultaa Budapestista 1966 ja hopeaa Belgradista 1962. Hän osallistui olympialaisiin kerran, Méxicossa 1968. Von Moltke joutui kuitenkin keskeyttämään tuon kilpailun jo kahden lajin jälkeen.


title: Chesapeake (Virginia)

text: Chesapeake on kaupunki Yhdysvalloissa, Virginian osavaltiossa. Se on itsenäinen kaupunki, eikä kuulu mihinkään piirikuntaan. Chesapeake on osa Hampton Roadsin metropolialuetta. Chesapeakessa oli vuonna 2006 arviolta 220 560 asukasta.


title: Chesapeake (Virginia)

text: Chesapeaken kaupunki muodostettiin vuonna 1963, kun South Norfolkin kaupunki ja Norfolkin piirikunta yhdistettiin.


title: Chesapeake (Virginia)

text: Eurooppalaiset asuttivat nykyisen Chesapeaken kaupungin alueen ensimmäistä kertaa vuonna 1620 Elizabeth Riverin varrelle. Norfolkin piirikunta perustettiin jo 1636.


title: Chesapeake (Virginia)

text: Aluella käytiin yksi Yhdysvaltain vapaussodan taisteluista. Dunmoren jaarli John Murray johdatti brittijoukot Norfolkiin joulukuussa 1775. Brittiläiset linnoittautuivat ja odottivat yhdysvaltalaisten saapumista. Armeijat kohtasivat 9. joulukuuta Great Bridgen taistelussa, jonka yhdysvaltalaiset voittivat. Yhdysvaltain sisällissodassa alueella ei käyty taisteluita, mutta Pohjoisvaltioiden joukot miehittivät sen.


title: Chesapeake (Virginia)

text: Suurin osa Norfolkin piirikunnasta oli vielä 1900-luvun alussa maaseutua. South Norfolkin alue alkoi kuitenkin kehittyä Norfolkin kaupungin vaikutuksesta. South Norfolk irrotettiin omaksi kunnaksi 1919, ja siitä tuli itsenäinen Norfolkin piirikuntaan kuulumaton kaupunki 1950. South Norfolk ja Norfolkin piirikunta menettivät 1950- ja 1960-lukujen aikana lähes 50 000 asukasta ja noin 78 neliökilometriä maata, kun niiden alueesta liitettiin osa naapurikaupunkeihin. Sekä South Norfolkin että Norfolkin piirikunnan päättäjät pitivät tulevaisuudennäkymiä heikkoina. Syksyllä 1961 molempien hallinnon edustajat sopivat alueliitoksesta, ja uusi Chesapeaken valtuusto kokoontui ensimmäistä kertaa 2. tammikuuta 1963.


title: Chesapeake

text: Chesapeake voi viitata seuraaviin asioihin:


title: Víctor Ruiz

text: Víctor Ruiz Torre (s. 25. tammikuuta 1989 Esplugues de Llobregat, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan keskuspuolustaja.


title: Víctor Ruiz

text: Ruiz on Espanyolin kasvatti. Edustusjoukkueessa ensiesiintymisensä hän teki 6. joulukuuta 2009 ottelussa Racing Santanderia vastaan.


title: Víctor Ruiz

text: 27. tammikuuta 2011 hän siirtyi italialaisseura Napoliin 4½-vuotisella sopimuksella. Osana kauppaa Jesús Dátolo siirtyi katalonialaisseuraan pysyvällä siirrolla.


title: Víctor Ruiz

text: Kesällä 2011 hän palasi takaisin Espanjaan ja teki viisivuotisen sopimuksen Valencian kanssa.


title: Trashed

text: Trashed on Black Sabbath -yhtyeen kappale ja vain Pohjois-Amerikassa julkaistu single vuoden 1983 studioalbumilta "Born Again", jonka aloitusraitana se toimii. Kappale on merkitty koko yhtyeen (Ian Gillan, Tony Iommi, Geezer Butler ja Bill Ward) tekemäksi. ”Trashed” edustaa tyylillisesti nopeatempoista heavy metalia, ja sen on sanottu tuovan mieleen solisti Ian Gillanin edellisen yhtyeen Deep Purplen kappaleen ”Speed King”. Sanoitukset kertovat muun muassa autoilusta, tequilasta ja viskistä, ja Gillanin mukaan sanat perustuvat tositapahtumiin, kun yhtye oli pubi-illan jälkeen ajanut kilpaa autoilla studion yhteydessä sijainneella kilpa-radalla ja Gillan oli romuttanut Bill Wardin auton.


title: Trashed

text: Sekä ”Trashedista”, että sen promosinglen 12"-version b-puolesta ”Zero the Hero”, kuvattiin musiikkivideot. 7"-version b-puolella julkaistiin instrumentaali "Stonehenge".


title: Trashed

text: Ian Gillan levytti kappaleesta oman versionsa vuoden 2006 sooloalbumilleen "Gillan's Inn". Mukana olivat Tony Iommi sekä Deep Purple-jäsenet Roger Glover ja Ian Paice.


title: Trashed

text:
A-puoli
B-puoli


title: AD Cerro de Reyes Badajoz Atlético

text: Agrupación Deportiva Cerro de Reyes Badajoz Atlético on jalkapalloseura, joka tulee Badajozin kaupungista Espanjasta. Joukkue on perustettu 6. tammikuuta 1980 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 3 500-paikkainen Estadio José Pache.


title: AD Cerro de Reyes Badajoz Atlético

text: Joukkue nousi ensimmäistä kertaa alimmalle kansalliselle sarjatasolle Tercera Divisióniin kaudeksi 1999–2000. Se pelasi seitsemän kautta Tercera Divisiónissa, kunnes nousi Segunda División B:hen.


title: PZL TS-8 Bies

text: PZL TS-8 "Bies" oli puolalainen koulukone, joka oli Puolan ilmavoimien käytössä vuodesta 1957 1970-luvulle. 1960-luvun puolivälissä ilmavoimat antoi 100 konetta siviililentokoulutukseen.


title: PZL TS-8 Bies

text: Kone kehitettiin korvaamaan TS-9 Junak 3- ja Jak-11 -lentokoneet. Pääsuunnittelija oli Tadeusz Sołtyk, jonka nimestä tuli koneen tunnuksen "TS". Koneen nimi oli "Bies" eli paholainen.